|  |  |
| --- | --- |
|  | Приложение 1  к Основной образовательной программе начального общего образования  МБОУ «СОШ №4 с. Серноводское» |

**РАБОЧАЯ ПРОГРАММА**

**учебного предмета**

**«Родной (чеченский) язык**

**для начального общего образования**

**Срок освоения программы: 4 года**

**Составители: методическое объединение**

**учителей начальных классов**

**с. Серноводское, 2022**

**КХЕТОРАН КЕХАТ**

Лелаш долчу нормативан-бакъонан документашца догӀуш, нохчийн мотт (оьрсийн мотт а санна) Нохчийн Республикин пачхьалкхан меттанстатус йолуш бу (2007 шеран 25 апрелан N 16-РЗ йолу «Нохчийн Республикин меттанийн хьокъехь» Нохчийн Республикин закон (06.03.2020 ш. N 13-РЗ ред.). Иза нохчийн халкъан оьздангаллин коьртахьал а ду, дешаран хьукматашкахь дешаран предмет санна хьоьхуш а бу.

«Ненан (нохчийн) мотт» дешаран предметан Герггара белхан программа (кхидӀа Программа) кхолларан бух бу хӀара нормативийн-бакъонийн документаш:

* Россин Федерацин конституци (26 статья);
* 2012 шеран 29-чу декабран №273-Ф3 йолу «Россин Федерацин дешаран хьокъехь» Федеральни закон (5, 8, 12, 14 ст.) (02.07.2021 ш. ред.);
* 1991 ш. 25 октябран № 1807-1 йолу «Россин Федерацин халкъийн меттанех» Федеральни закон (2, 6, 9, 10 ст.) (11.06.2021 ш. ред.);
* Йуьхьанцарчу йукъарчу дешаран Федеральни пачхьалкхан дешаран стандарт, Россин Федерацин серлонан Министерсвос 2021 ш. 31 майхь № 286 йолу омранца чӀагӀдина долу;
* Кхетош-кхиоран герггара программа (къобалйина йукъарчу дешаран федеральни дешаран-методикин цхьаьнакхетараллин сацамца (02. 06. 2020 ш. № 2/20 йолу протокол);
* Россин Федерацин къаьмнийн ненан мотт хьехаран концепци (Россин Федерацин серлонан Министерсвон коллегехь чӀагӀйина 2019.10.01);
* Йуьхьанцарчу йукъарчу дешаран коьртачу дешаран герггара программа (къобалйина йукъарчу дешаран федеральни дешаран-методикин цхьаьнакхетараллин сацамца (18.03.2022 ш. № 1/22 йолу протокол);
* 2003 шеран 23 мартан Нохчийн Республикин конституци (09.01.2022 ш. хийцамашца);
* 2007 шеран 25 апрелан N 16-РЗ йолу «Нохчийн Республикин меттанийн хьокъехь» Нохчийн Республикин закон (06.03.2020 ш. N 13-РЗ ред.);
* 2014 шеран 30 октябран N 37-РЗ йолу «Нохчийн Республикин дешаран хьокъехь» Нохчийн Республикин закон (06.03.2020 N 13-РЗ ред.);
* 2020 ш. 17 августан № 180 йолчу «Нохчийн Республикин дешар кхиор» Нохчийн Республикин пачхьалкхан программина хийцамаш йукъабалоран хьокъехь» Нохчийн Республикин Правительствон Постановлени (2022.03.17 бинчу хийцамашца);
* Нохчийн Республикин тӀекхуьу чкъор син-оьздангаллин кхетош-кхиоран а, кхиаран а йукъара концепци (тӀечӀагӀйина Нохчийн Республикин Куьйгалхочо 14.02.2013 ш.);
* Нохчийн меттан нийсайаздаран коьртачу бакъонийн гулар тӀечӀагӀйарх №83 йолу Указ (тӀечӀагӀдина Нохчийн Республикин Куьйгалхочо 2020 шеран апрелан 29-чу дийнахь)
* Нохчийн Республикехь нохчийн мотт а, литература а хьехаран концепци (чӀагӀйина 2022.05. 12 № 3 йолчу Ӏилманан Советан кхеташонехь);
* Нохчийн меттан нийсайаздаран коьрта бакъонаш /Джамалханов З.Д., Мациев А.Г., Овхадов М.Р., Халидов А.И., и.д. кх. – Соьлжа-гӀала: АО «Издательско-полиграфический комплекс «Грозненский рабочий», 2022. – 64 а.

Программа кхочушйаран бухахь системехь-гӀуллакхдаран некъ бу.«Ненан (нохчийн) мотт» дешаран предмет Ӏамор тӀехьажийна ду гуманитарни циклан кхечу дешаранпредметашца межпредметни уьйр кхочушйарна.

«**Ненан (нохчийн) мотт»дешаран предметан йукъара характеристика**

«Нохчийн мотт» дешаран предметан герггара белхан Программа йуьхьанцарчу йукъарчу дешаран программаш кхочушйечу организацешна (хьукматашна) хӀоттийна йу.

Школан дешаран хӀинцалерчу тенденцешна а, Ӏаморан жигарчу методикашна а тӀехьажийна йолу «Ненан (нохчийн) мотт» дешаран предметан белхан программа хӀотторехь хьехархошна методикин гӀо лацаран Ӏалашонца кечйина йу хӀара Программа.

Герггарчу белхан Программас хьехархочун аьтто бийр бу:

1)нохчийн мотт хьехаран процессехь йуьхьанцарчу йукъарчу дешаран Федеральни пачхьалкхан дешаран стандартехь кепе далийна Ӏаморан личностни, метапредметан, предметан жамӀашка кхачаран хӀинцалера некъаш кхочушдан;

2) Йуьхьанцарчу йукъарчу дешаран Федеральни пачхьалкхан дешаран стандартаца (Россин Федерацин серлонан Министерсвос 2021.05.31 № 286 йолу омранца чӀагӀдина долу); Йуьхьанцарчу йукъарчу дешаран коьртачу дешаран герггарчу программица (къобалйина йукъарчу дешаран федеральни дешаран-методикин цхьаьнакхетараллин сацамца (18 мартан 2022 ш. № 1/22 йолу протокол); Кхетош-кхиоран герггарчу программица (къобалйина йукъарчу дешаран федеральни дешаран-методикин цхьаьнакхетараллин сацамца (02. 06. 2020 ш. № 2/20 йолу протокол); Нохчийн Республикин тӀекхуьу чкъор син-оьздангаллин кхетош-кхиоран а, кхиаран а йукъара Концепцица (тӀечӀагӀйина Нохчийн Республикин куьйгалхочо 14.02.2013 ш.) цхьаьнадогӀу Ӏаморан кхочушдан лору жамӀаш а, «Нохчийн мотт» дешаран предметан чулацам а Ӏаморан шерашца къасто а, хӀоттамца дӀанисбан а; 3)билггал йолчу классан башхаллаш тидаме а оьцуш, билгалдина дакъа/тема Ӏаморна дешаран хенан магийнчу герггарчу дӀасайекъарх, ткъа иштта дакъойн/темийн Ӏаморан коьчал карайерзорхьама йалийнчу дешаран гӀуллакхдаран коьртачу кепех пайда а оьцуш, календарно-тематикин планировани кечйан.

Программин чулацам тӀехьажийна бу йуьхьанцарчу йукъарчу дешаран Федеральни пачхьалкхан дешаран стандарто «Ненан мотт а, ненан маттахь литературин йешар а» предметан областана лехамийн декъахь далийнчу йуьхьанцарчу йукъарчу дешаран коьрта дешаран программа кхиамца карайерзоран жамӀашка кхачарна.

Программа тӀехьажийна йу «Ненан мотт а, ненан маттахь литературин йешар а» предметан областана йукъайогӀучу нохчийн меттан курсана кхачо йарна а, гӀо лацарна а.

«Ненан (нохчийн) мотт» дешаран предметан герггарчу белхан Программин чулацам йуьхьанцарчу йукъарчу дешаран Федеральни пачхьалкхан дешаран стандартаца цхьаьнабогӀуш бу.

Дешаран предметан чулацам внеурочни гӀуллакхдарехула а кхочушбан тарло: экскурсеш, тематикин мероприятеш, къийсамаш (конкурсаш), и.д.кх.

**«Ненан (нохчийн) мотт» дешаран предметан герггарчу белхан Программин чулацаман коьрта линиш**

Дешаран предметан коьчал меттаӀилманан дакъошца йогӀуш хӀоттийна йу. Нохчийн меттан систематически курс Программехь хӀокху чулацаман линишца йалийна йу: «Маттах лаьцна хаамаш», «Фонетика, орфоэпи, графика, орфографи»; «Лексика», «Морфемика», «Морфологи», «Синтаксис», «Орфографи а, пунктуаци а», «Къамел кхиор».

Программехь къаьсташ йу кхо блок: «Къамелан гӀуллакхдаран тайпанаш», «Систематически курс» (1-чу классехь хьалхарчу эха шарахь – «Йоза-дешар Ӏамор»), «Къамел кхиор».

«Къамелан гӀуллакхдаран тайпанаш» цӀе йолу хьалхара блок йоьзна йу шайн вовшашца йолчу уьйраца цхьаьна къамелан гӀуллакхдаран деа тайпанехула кхиарца, йуьхьанцарчу классийн дешархойн (тӀекеренан Ӏалашонаш къасто хаа, къамелан тӀекеренехь нийса дакъалаца) коммуникативни карадерзарш кхиорца; къамелан этикетан бакъонех пайдаэцаран практика алсамйаккхарца.

«Систематически курс» цӀе йолчу шолгӀачу блоко йукъалоцу меттан дакъойх пайдаэцарна тӀехь тергам барна кхачо йен чулацам, дешаран а, практикин а хьелашкахь меттан дакъойх пайдаэцаран бухера карадерзарш а, хаарш а кхиор; хӀинцалерчу нохчийн литературни меттан норманех болу йуьхьанцара кхетамаш кхоллар. ХӀара блок тӀехьажийна йу (Ӏамийнчун гурашкахь) хӀинцалерчу нохчийн литературни меттан норманаш практикехула карайерзорна; дахаран йерриге сферашкахь нохчийн маттах пайдаэцарехь жоьпаллин а, кхетаме а йукъаметтиг кхиорна.

«Къамел кхиор» цӀе йолу кхоалгӀа блок. Чулацаман коьртачу декъах кху блокехь тексташца бен болх бу: кхета хаар кхиор, йеллачу тексташна анализ йар, тайп-тайпанчу функциональни-маьӀнийн тайпанийн, жанрийн, стилийн шен тексташ кхоллар.

**«Ненан (нохчийн) мотт» дешаран предмет Ӏаморан Ӏалашо а, хьесапаш а**

Йуьхьанцарчу йукъарчу дешаран тӀегӀанехь «Ненан (нохчийн) мотт» дешаран предмет Ӏаморан **Ӏалашо –** дешархойн коммуникативни хьуьнарш кхоллар (барта а, йозанан а, монологан а, диалоган а къамел кхиор), уьш къамелан гӀуллакхдарна практикехь йукъабалор; дешархошкахь нохчийн маттах а, халкъан культурица цуьнан уьйрах а билггал долу хаарш кхоллар.

Йуьхьанцарчу йукъарчу дешаран тӀегӀанехь «Ненан (нохчийн) мотт» дешаран предмет Ӏаморан**хьесапаш ду** дешархошкахькхоллар а, кхиор а:

* нохчийн меттан шатайпаналлех, къоман ламастех, шен халкъан культурех йуьхьанцара кхетам; этнически кхетам (самосознани) кхиор;
* нохчийн матте позитиван эмоцин-мехаллин йукъаметтиг, цуьнан цӀеналла а, башхалла а ларйарехь декъах хиларан синхаам; нохчийн матте бовзаран дог дар, шен къамел кхачаме дало гӀертар;
* тӀекеренан Ӏалашонашца, хьелашца, хьесапашца богӀу меттан гӀирсаш харжарехула, нохчийн маттахь жамӀаш дарехула а, шена хетачунна бух балорехула долу хьуьнар кхоллар а, кхиор а;
* хьехархочун/одноклассникийн барта аларш хазарехь тӀеэца хьуьнар кхоллар а, кхиор а;
* нийса йеша а, нийса йазйан а, урокан темехула диалогехь а, коллективан беседехь дакъалаца, чолхе доцу барта монологан аларш а, йозанан тексташ а хӀитто хаар кхоллар а, кхиор а;
* нохчийн меттан системех а, хӀоттамах а болу йуьхьанцара кхетамаш (фонетикех, графикех, лексикех, морфемикех, морфологех, синтаксисах);
* функциональни говзалла а, хийцалучу дуьненаца кхиаме зӀе латто а, кхин дӀа долчу кхиаме дешарна кийча хилар а кхоллар а, кхиор а.

**Дешаран планехь «Ненан(нохчийн) мотт» дешаран предметан меттиг**

Йуьхьанцарчу йукъарчу дешаран Федеральни пачхьалкхан дешаран стандартаца цхьаьнадогӀуш, «Ненан (нохчийн) мотт» дешаран предмет «Ненан мотт а, ненан маттахь литературин йешар а» предметан областана йукъа а йогӀу, Ӏамо тӀейожош а йу.

«Ненан (нохчийн) мотт» Ӏаморна леринчу сахьтийн йукъара терахь – 405 с.

(хӀора классехь кӀирнах 3с.): 1-чу классехь – 99 с., 2-чу классехь – 102 с., 3-чу классехь – 102 с., 4 классехь – 102 с.

Дешаран учрежденин бакъо йу дешаран предмет Ӏаморнаделлачу сахьтийн барам, дешаран йукъаметтигийн декъашхоша кхуллучу планан декъан сахьтийн чоьтахша алсамбаккха.

**«НЕНАН (НОХЧИЙН) МОТТ» ДЕШАРАН ПРЕДМЕТАН ЧУЛАЦАМ**

**1 класс**

**Йоза-дешар Ӏамор**

**Къамел кхиор**

Гайтаме-васте моделийн гӀоьнца къамелах болу йуьхьанцара кхетам.

Къамел суьртийн а, схемийн а гӀоьнца маьӀнийн дакъошка (предложенешка) декъар.

Текстах болу йуьхьанцара кхетам. Хозуьйтуш ша йоьшуш а, ладугӀуш а текстах кхетар.

ХӀума а, цуьнан цӀе йоккху дош а.

(Мила?), (хӀун?) бохучу хаттаршна жоьпаш лун дешнаш. ХӀуманийн дараш гойту дешнаш. Дашах а, предложенех а йукъара кхетам.

Ӏаморан диалогехь дакъалацар. Билгалйаьхначу теманашна а, хьелашна а йуьхьанцарадиалог хӀоттор.

Сюжетан суьртех а, шайн ловзарех а, занятех а, тергамех а дийцаран кепехь кегий дийцарш хӀиттор.

Къамелан гӀиллакхаш. Нохчийн меттан гӀиллакхе дешнаш (маршалла хаттар*– Iуьйре дика хуьлда! Суьйре дика хуьлда! Де дика хуьлда! Ӏодика йар – Iодика йойла! благодарность – Дела реза хуьлда! Баркалла! ...).*

Хаттаран предложенин интонаци (йиш).

Нохчийн маттехула йолчу тексташкахь оьрсийн маттара тӀеэцна дешнаш довзар.

**Дош а, предложени а**

Дешан маьӀнин тергам. Гергара а, дуьхьалара а маьӀна долу дешнаш. Уьйр лелорехь дешан меттиг а, цуьнан гӀуллакх а. Къамелехь хӀуманаш, хӀуманийн билгалонаш, дараш билгалдечу дешнех нийса пайдаэцар.

Дош а, дешнийн цхьаьнакхетар а.

ХӀума (объект) йовзар санна дош тӀеэцар. Дешан маьӀнина тӀехь тергам.

Дош а, цо билгалйо хӀума а йовзар (къастар).

Дош а, предложени а йовзар. Предложеница болх бар: дешнаш билгалдахар, церан хьалх-тӀаьхьалла (рогӀалла) хийцар. Предложенин йозанан кеп йалор. Тайп-тайпанчу эшарца (интонацица)предложенеш дӀайешар. Интонированин (иэшарца йешаран) хаарш шардар. Текстера предложенийн барам билгалбар.

Диалог.

1-на тӀера 10-на тӀекхаччалц дагардар.

**Фонетика**

Къамелан аьзнаш. Дешан аьзнийн хӀоттаман а, цуьнан маьӀнийн а цхьаалла. Дашехь долчу аьзнийн хьалх-тӀаьхьалла а, аьзнийн барам а къастор. Схемина тӀе а тевжаш, къамелан аьзнийн характеристика йар. Нохчийн меттан аьзнаш оьрсийн меттан аьзнашца дустар.

«*К*» элпаца билгалде аьзнаш.

Цхьана йа масех озаца къаьсташ долу дешнаш дуьхь-дуьхьал хӀиттор: *лом,лам, кхор, кор, лу, ло.* Дешан аьзнийн анализ, аьзнийн моделашца болх бар: дешан аьзнийн хӀоттаман модель йиллар, билгалйинчу моделаца догӀу дешнаш далор.

Мукъа, мукъаза аьзнаш а, зевне, къора мукъаза аьзнаш а довзар (къастар).

Нохчийн меттан ша-тайпа аьзнаш: *кх, къ, кI, аь, оь, уь, юь, яь, хь, гI, пI, тI, хI, цI, чI, I.*

Дешдакъа аларан уггаре жима дакъа санна. Дешнаш дешдакъошка декъар. Дашехь дешдакъойн барам. Дешнаш дешдакъошца дешар.

**Графика**

Аз а, элп адовзар (къастар): элп аз билгалден хьаьрк санна. Нохчийн меттан элпаш. Доккха а, могӀанан а элп. Абат (алфавит). Нохчийн алфавитан оьрсийн алфавитах къастар.

Нохчийн графикийн дешдакъойн принцип. Нохчийн меттан шина хьаьркаца билгалдо ша-тайпа мукъа *(аь, уь, оь)* а, мукъаза (*гI, кх, къ, кI, пI, тI, хI, хь, цI, чI*) а элпаш. Элп *Ӏ*. Дешнийн аьзнийн-элпийн анализ.

*Е, ё, ю, я, й* элпийн гӀуллакх.

Адамийн фамилешкахь а, цӀерашкахь а, дийнатийн а, гӀалийн, йартийн, урамийн цӀерашкахь а доккха элп е*, ё, я, яь, ю, юь* йаздар.

Нохчийн алфавитехь элпийн хьалх-тӀаьхьалла.

**Йешар**

Дешдакъошца йешар (мукъа аз билгалдечу элпе хьаьжжина). Дешдакъошца шера а, индивидуальни темпаца йогӀучу сихаллица дийнна дешнашца а йешар. Сацаран хьаьркашца йогӀучу соцунгӀашца а, интонацица (иэшарца) а йешар. Дешнаш, дешнийн цхьаьнакхетарш, предложенеш, йаккхий йоцу тексташ кхеташ йешар. Йаккхий йоцчу прозин текстийн а, стихотворенийн а исбаьхьаллин йешар. Хьехархочун хаттаршна тӀетевжаш а, шеггара а текст схьайийцар.

Нийсааларан (орфоэпин) йешар (дийнна дешнаш деша дуьйлалуш). Нийсайаздаран (орфографин) йешар (проговаривание), дӀайоьшуш йазйарехь а, схьайазйарехь а ша шен таллам (самоконтроль)баран гӀирс санна.

**Йоза**

Йоза Ӏамор а, каллиграфин говзалла кхоллар а. Йоза кхочушдечу хенахь, ларбан оьшу уьнахцӀоналлин лехамаш бовзийтар. Куьйган пӀелгаш лелоран жигаралла (мелкая моторика) а, паргӀат куьг лелор а кхиор.

Тетрадь тӀехь кехатан агӀонан шортонехь а, классан уьнан шортонехь а ориентаци йан хаар кхиор.

Йозанан даккхий а, могӀанан а элпаш дӀайаздар карадерзор. ЦӀена а, къаьсташ долчу а хотӀаца йаздар. ДӀадоьшуш дешнаш а, предложенеш а йазйар.

Текст нийса схьайазйаран приемаш а, хьалха-тӀаьхьалла а.

Элпийн боцу графикин гӀирсийн гӀуллакхах кхетар: дешнашна йукъарчу кӀайдарган, сехьадаккхаран хьаьркан.

**Орфографи а, пунктуаци а**

Нийсайаздаран бакъонаш а, царах пайдаэцар а: дешнаш къаьстина йаздар; предложенин йуьххьехь а, долахь цӀерашкахь а (адамийн цӀерашкахь, дийнатийн, гӀалийн, йартийн, урамийн а цӀерашкахь) а доккха элп йаздар; адамийн цӀерашкахь, фамилешкахь, дайн цӀерашкахь а *я, яь, ю, юь, е, ё* элпийн а, долахьчу цӀерашкахь а, тӀеэцначу дешнашкахь а  *я, ю, е, ё* элпийн а нийсайаздар; нохчийн меттан шалхачу мукъазчу элпийн (*хь,кх,цӀ, къ, пӀ,...)* нийсайаздар; *ю, ы, ф, я, щ* элпашца долчу дешнийннийсайаздар; мукъазчу аьзнийн цхьаьнакхетарш доцчу дешдакъошца долу дешнаш сехьадахар; предложенин чаккхенгахь сацаран хьаьркаш.

**Систематически курс**

**Маттах болу йукъара хаамаш**

Мотт адамийн уьйр лелоран коьрта гӀирс санна. ТӀекеренан Ӏалашонаш а, хьелаш а.

**Фонетика**

Къамелан аьзнаш. Мукъа, мукъаза аьзнаш а, уьш довзар а. Зевне, къора мукъаза аьзнаш а, уьш довзар а. Нохчийн меттан ша-тайпа аьзнаш.

Дешдакъа. Дашехь дешдакъойн барам. Дешнаш дешдакъошка декъар (мукъазчу аьзнийн цхьаьнакхетарш доцу атта дешнаш).

**Графика**

Аз а, элп а. Аьзнаш а, элпаш а довзар. Нохчийн меттан ша-тайпа (шалха) элпаш.

ТӀеэцначу дешнашкахь бен пайда ца оьцу *е, ё, ю, я* элпаш. Адамийн цӀерашкахь, фамилешкахь, дайн цӀерашкахь а, дийнатийн цӀерашкахь а доккха элп.

Нохчийн абат (алфавит): элпийн цӀераш, церан хьалх-тӀаьхьалла. Дешнийн къепйоза рогӀаллехь нисдархьама, абатах пайдаэцар.

Элпийн боцу графикин гӀирсаш: дешнашна йукъара кӀайдарг, сехьадаккхаран хьаьрк.

**Орфоэпи**

Аьзнаш а, аьзнийн цхьаьнакхетарш а алар: шала мукъаза [*кхкх*]*,* [*тт*]*,* [*лл*]*, и.д.кх.*

**Лексика**

Дош меттан дакъа санна (довзийтар).

Дош хӀуманан, хӀуманан билгалонан, хӀуманан даран цӀе санна (довзийтар).

Синонимаш а, антонимаш а (йукъара кхетам, терминаш а ца йалош).

**Синтаксис**

Дешнийн цхьаьнакхетар (довзийтар). Предложени меттан дакъа санна (довзийтар).

Предложенехь дешнийн къепе. Предложени дӀайазйаран бакъонаш. МаьӀнийн хаттарийн гӀоьнца предложенехь дешнийн уьйр билгалйаккхар. Кепах йохийна предложенеш йухаметтахӀиттор. Цхьаьнатоьхначу дешнийн кепех предложенеш хӀиттор. Предложенин схема. Предложенин схема йешар. Предложени а, цуьнан схема а йустар (соотнесение). Схемехула а, билгалдинчу дешнашкахула а предложенеш хӀиттор.

Текст. Текстан билгалонаш. Текстан тема а, цӀе а.

**Орфографи а, пунктуаци а**

Нийсайазйаран бакъонаш а, царах пайдаэцар а: предложенехь дешнаш къаьстина йаздар; предложенин йуьххьехь а, долахь цӀерашкахь а доккха элп йаздар: адамийн цӀерашкахь а, фамилешкахь а, дийнатийн цӀерашкахь а;адамийн цӀерашкахь, фамилешкахь, ден цӀерашкахь, дийнатийн цӀерашкахь*я, яь, ю, юь, е, ё*элпийн нийсайаздар, тӀеэцначу дешнашкахь*я, ю, е, ё*элпийн нийсайаздар; нохчийн меттан мукъазчу элпийн*(хь, хӀ, кх, чӀ, и.д.кх.)*нийсайаздар*;щ, ь, ы, ф*элпашца долчу дешнийн нийсайаздар; дешнаш сехьадахар; предложенин чаккхенгахь сацаран хьаьркаш: тӀадам, хаттаран а, айдаран а хьаьркаш.

Текст схьайазйаран алгоритм.

**Къамел кхиор**

Къамел адамашна йукъахь тӀекере лелоран коьрта кеп санна. Барта а, йозанан а къамел: коьрта башхаллаш (отличия). Дош къамелан дакъа санна. Къамелехь дешан маьӀна (роль). Предложени а, текст а къамелан дакъош санна (довзийтар). Текстан цӀе. Шен(собственный) текст хӀоттор.

ТӀекеренан хьелаш: тӀекеренан Ӏалашо, хьаьнца, мичахь кхочушхуьлу тӀекере.Барта тӀекеренан хьелаш (диалогаш ролашца йешар, видоматериалашка хьажар, аудиозаписе ладогӀар).

Дешаран а, Ӏер-дахаран а хьелашкахь къамелан этикетан норманаш (маршалла хаттар, Ӏодикайар, бехк цабиллар дехар, баркалла алар, дехар дар).

**2 КЛАСС**

**Маттах лаьцна йукъара хаамаш**

Мотт адамийн тӀекеренан коьрта гӀирс а, къоман культурин хилам а санна. Россин а, дуьненан а меттан шортенан тайп-тайпаналлех йуьхьанцара кхетамаш. Мотт бовзаран некъаш: тергам, анализ.

**Фонетика, графика, орфоэпи**

Аьзнийн маьӀна къасторан гӀуллакх; аьзнаш а, элпаш а; зевне, къора мукъаза аьзнашдовзар. Озан башхаллин характеристика: мукъа – мукъаза; зевне – къора мукъазнаш. Нохчийн меттан ша-тайпа мукъа фонемаш(аь – аь, оь – оь, уь – уьй) а*,*уьш элпашца билгалйар а*(аь, оь, уь, яь, юь).Я, яь, ю, юь, е(ё)*элпашца дешнаш*.Э, е*элпашца дешнаш*.* Деха а, доца а мукъанаш. *Й* элпаца долу дешнаш. Нохчийн меттан ша-тайпа мукъаза фонемаш *(гӀ, кӀ, къ, кх, пӀ, тӀ, хӀ, хь, цӀ, чӀ, Ӏ)* а*,* уьш элпашца билгалйар а*.Щ, ь, ы, ф* элпашца долу дешнаш. Шеконца*[оьв], [ой], [эв]*хеза дешнаш нийсайаздар*.*

Дешнаш дешдакъошка декъар (мукъаза элпийн цхьаьнакхетарш дерш а цхьаьна).

Дошамашца болх беш алфавитах болчу кхетамах пайдаэцар.

Элпийн боцу графикин гӀирсаш: дешнашна йуккъехь кӀайдарг, сехьадаккхаран хьаьрк, абзац (цӀен могӀа), сацаран хьаьркаш (Ӏамийнчун барамехь).

**Лексика**

Дош декаран а, маьӀнин а цхьаалла санна. Дешан лексикин маьӀна (йукъара кхетам). Текстехула дешан маьӀна билгалдаккхар йа дошаман гӀоьнца маьӀна нисдар.

ЦхьанамаьӀнийн а, дукхамаьӀнийн а дешнаш (атта дешнаш, тергам).

Къамелехь синонимех а, антонимех а пайдаэцарна тӀехь тергам.

**Дешан хӀоттам (морфемика)**

Орам дешан ца хилча ца долу дакъа санна. Цхьанаораман (гергара) дешнаш. Цхьанаораман (гергарчу) дешнийн билгалонаш. Дешнашкахь орам къастор (аттачу меттигашкахь).

**Морфологи**

**Къамелан дакъош**

ЦӀердош (довзийтар): йукъара маьӀна, хаттарш *(«мила?», «хӀун?»)*, къамелехь пайдаэцар. Йукъара а, долахь а цӀердешнаш (фамилеш, цӀераш, дайн цӀераш, дийнатийн цӀераш, меттигийн цӀераш).

Хандош (довзийтар): йукъара маьӀна, хаттарш *(«хӀун до?», «хӀун дина?», «хӀун дийр ду?»)*, къамелехь пайдаэцар.

Билгалдош (довзийтар): йукъара маьӀна, хаттарш *(«муха?», «хьенан?» «стенан?»)*, къамелехь пайдаэцар.

ДештӀаьхье. Уггар йаьржина дештӀаьхьенаш: *тӀе, тӀера, чу, чуьра, кӀел*, и.д.кх.

**Синтаксис**

Предложенехь дешнийн къепе; предложенехь дешнийн уьйр(карладаккхар).

Предложениметтан дакъа санна. Предложени а, дош а. Предложенин дашах къастар.

Аларан Ӏалашоне хьаьжжина, предложенийн тайпанаш: дийцаран, хаттаран, тӀедожоран предложенеш.

Синхаамийн иэшаре (эмоцин окраске) хьаьжжина, предложенийн тайпанаш (интонацехула(иэшарехула): айдаран а, айдаран йоцу а предложенеш.

**Орфографи а, пунктуаци а.**

1-чу классехь Ӏамийна нийсайаздаран бакъонаш карлайахар. Предложенин йуьххьехь а, долахь цӀерашкахь а доккха элп (цӀераш, фамилеш, дийнатийн цӀераш); предложенин чаккхенгахь сацаран хьаьркаш; дош цхьана могӀарера вукху могӀаре сехьадаккхар (дешан морфемин декъадалар тидаме а ца оьцуш);

Нийсайаздаран син иралла нийсайаздаран гӀалат дан тарлун меттигах кхетар санна. Дешан йаздар къасторхьама (нисдархьама), Ӏаматан тӀерачу нийсайаздаран дошамах пайдаэцар.

Нийсайаздаран бакъонаш а, царах пайдаэцар а: долахь цӀерашкахь доккха элп: цӀераш, фамилеш, дайн цӀераш, дийнатийн цӀераш, меттигийн цӀераш; йукъарчу цӀерашкахь а, кхечу къамелан дакъошкахь а (нохчийн меттан дешнашкахь )*я, яь, ю, юь, е (ё)*элпийн нийсайаздар, тӀеэцначу (йукъарчу) дешнашкахь*я, ю, е (ё)*элпийннийсайаздар; долахь цӀерашкахь: цӀерашкахь, фамилешкахь, дайн цӀерашкахь, дийнатийн цӀерашкахь, меттигийн цӀерашкахь (нохчийн меттан дешнашкахь) *я, яь, ю, юь, е (ё)*элпийн нийсайаздар, тӀеэцначу дешнашкахь (долахь цӀерашкахь) *я, ю, е (ё)* элпийн нийсайаздар; нохчийн меттан мукъазчу элпийн*(къ, кӀ, кх, гӀ, и.д.кх.)*нийсайаздар;шеконца*[оьв], [ой], [эв]*хезачу дешнийн нийсайаздар*(-эв,-аьв,-ев)*; *щ, ь, ы, ф*элпашца долчу дешнийн нийсайаздар; деха мукъа*и, уь*хезачохь *й* элп йаздар; дештӀаьхьенаш цӀердешнашца къаьстина йазйар.

**Къамел кхиор**

Коммуникативни хьесап эвсараллица кхочушдархьама, барта тӀекеренан Ӏалашонашца а, хьелашца а цхьаьнабогӀу меттан гӀирсаш харжар (деллачу хаттарна жоп далархьама,шена хетарг алархьама). Къамел дан хаар (дӀадоло, къамелехь дакъалаца, къамел чекхдаккха, тидам тӀеберзо, и. д.кх.). Къамелан диалоган кеп практикехь карайерзор. Дешаран а, Ӏер-дахаран а тӀекеренан хьелашкахь къамелан этикетан норманаш а, орфоэпин (нийсааларан) норманаш а ларйар. Цхьаьна гӀуллакхдарехь шимма цхьаьна а, тобанашкахь а болх дӀахьуш, бартбан а, йукъарчу сацаме ван а хаар.

Суьртан репродукцихула барта дийцар хӀоттор. Ша бинчу тергамашкахула а, хаттаршкахула а барта дийцар хӀоттор.

Текст. Текстан билгалонаш: текстера предложенийн маьӀнийн цхьаалла; текстера предложенийн хьалх-тӀаьхьалла; текстехь кхочушхилла йаьлла ойла гайтар. Текстан тема. Коьрта ойла. Текстан цӀе. Билгалйинчу тексташна цӀе харжар. Текстан дакъойн (абзацийн) хьалх-тӀаьхьалла. Предложенийн а, абзацийн а рогӀалла талхийна тексташ нисйар.

Текстийн тайпанаш: суртхӀоттор, дийцар, ойлайар, церан башхаллаш (йуьхьанцара довзийтар).

Декъалдар а, декъалдаран открытка (диллина кехат) а.

Текстах кхетар: текстехь болчу хааман буха тӀехь цхьалха жамӀаш кепе далоран хаар кхиор. Нийсачу интонацица (иэшарца) текстан хозуьйтуш исбаьхьаллин йешар.

Хаттаршна тӀе а тевжаш, 25-35 дешан барамехь йолу дийцаран текст ма-йарра схьайийцар.

**3 КЛАСС**

**Нохчийн маттах болу хаамаш**

Нохчийн мотт тӀекеренан мотт санна. Мотт бовзаран некъаш: тергам, анализ, лингвистикин эксперимент.

**Фонетика, графика, орфоэпи**

Нохчийн меттан аьзнаш: мукъа/мукъаза, къора/зевне мукъазнаш. Деха а, доца а мукъа аьзнаш.

Йеха а, йоца а дифтонгаш *иэ, уо*, уьш йазйар. Нохчийн маттахь *ъ* гӀуллакх. *ъ, ь* долчу дешнашкахь*(айъа,тетрадь...)*аьзнийн а, элпийн а хӀоттаман базар (соотношение).

Дошамашца, справочникашца, каталогашца болх беш, алфавитах пайдаэцар.

Аьзнийн а, аьзнийн цхьаьнакхетарийн а аларан норманаш; дешнашкахь мукъачу аьзнийн дохалла (нохчийн маттахь жигара пайдаоьцучу дешнийн масалшца).

**Лексика**

Дешан лексикин маьӀна.

Дешан нийса а, тӀедеана а маьӀна (довзийтар).

**Дешан хӀоттам (морфемика)**

Орам дешан ца хилча ца долу дакъа санна; цхьанаораман (гергара) дешнаш; цхьанаораман (гергарчу) дешнийн билгалонаш; цхьанаораман дешнаш а, синонимаш а довзар; дешнашкахь орам къастор (аттачу дешнашкахь); чаккхе, дешан хийцалуш долу дакъа санна.

Цхьанаораман дешнаш а, цхьана дешан кепаш а. Орам, дешхьалхе, суффикс – дешан маьӀне дакъош. *-р, - хо, -ча*суффиксашца долу дешнаш. Хьастаран-жимдаран суффиксашца дешнаш кхоллар *(цӀа-цӀелиг, кема-кемалг...).*

**Морфологи**

ЦӀердош: йукъара маьӀна, хаттарш, къамелехь пайдаэцар.

Долахь (фамили, цӀе, ден цӀе, дийнатийн цӀераш, меттигийн цӀераш, говзарийн, газетийн, журналийн цӀераш…)а, йукъара а цӀердешнаш. ЦӀердешнийн терахьашца хийцадалар. Цхьаллин терахьан а, дукхаллин терахьан а бен кеп йоцу цӀердешнаш. ЦӀердешнийн классаш. ЦӀердешнийн классийн гайтамаш. ЦӀердешандожар. ЦӀердешан дожар билгалдаккхар. ЦӀердешнийн дожаршца а, терахьашца а хийцадалар.

Билгалдош: йукъара маьӀна, хаттарш *(муха? хьенан? стенан? муханиг?)*, къамелехь пайдаэцар. Лаамаза а, лааме а билгалдешнаш. Билгалдешнийн классашца а, терахьашца а, дожаршца а хийцадалар.

ЦӀерметдош (йукъара кхетам). Йаххьийн цӀерметдешнаш а, къамелехь царах пайдаэцар а. Текстехь цхьана дешан ца оьшу йух-йуха далор дӀадаккхархьама, йаххьийн цӀерметдешнех пайдаэцар.

Хандош: йукъара маьӀна, хаттарш, къамелехь пайдаэцар. Хандешан билгалза кеп.Хандешан карара, йахана, йогӀу хан.

ДештӀаьхье (карладаккхар). ДештӀаьхьенаш*тӀе, чу,* церандешхьалхенех *(тӀе-, чу-*) къастар.

*Ца, ма* дакъалгаш а*,* церан маьӀна а.

**Синтаксис**

Предложени. Дешнийн цхьаьнакхетар. МаьӀнийн (синтаксисан) хаттарийн гӀоьнца предложенехь дешнашна йукъара уьйр билгалйаккхар.

Предложенин коьрта меженаш: подлежащи, сказуеми. Предложенин коьртаза меженаш (тайпанашка а ца йоькуш). Йаьржина а, йаржаза а предложенеш.

Хуттург йоцчу а, *а* хуттургаца йолчу а предложенин цхьанатайпанчу меженашна тӀехь тергам.

**Орфографи а, пунктуаци а**

Орфографин син иралла нийсайаздаран гӀалат дан тарлун меттигах кхетар санна; ша хӀоттийна а, билгалйаьхна а тексташ талларехь таллам а,ша шена таллам а (карладаккхар а, нийсайаздаран керлачу коьчалехь пайдаэцар а).

Нийсайаздаран (орфографин) дошамах дешан нийсайаздар къастош (нисдеш) пайдаэцар.

Нийсайаздаран бакъонаш а, царах пайдаэцар а: долахь цӀерашкахь(фамилеш,цӀераш, дайн цӀераш, дийнатийн цӀераш, меттигийн цӀераш, говзарийн, журналийн, газетийн… цӀераш) а, йукъарчу цӀерашкахь *я, яь, ю, юь, е*элпийн нийсайаздар (карладаккхар а, тӀечӀагдар а); йеха а, йоца а*иэ, уо* дифтонгийн нийсайазйар; чаккхенгахь *-г, -к* элпаш долчуцӀердешнашкахь *а* йа*и*элп йаздар; дешан чаккхенгахь шала мукъаза элпаш йаздар*(дитт, мотт, балл…)*; нохчийн меттан шатайпа мукъаза элпаш нийсайаздар *(ккх, ккъ, чкӀ,..)*; дешан чаккхенгахь *н* элп йаздар; дештӀаьхьенаш йаххьийн цӀерметдешнашца къаьстина йазйар; дакъалгаш *ца, ма* хандешнашца къаьстина йаздар; *й, ъ, ь*элпашца долу дешнаш сехьадахар; шала мукъазчу элпашца *(лл, тт, сс…)* долу дешнаш сехьадахар; шалхачу шала мукъазчу элпашца *(ккх, ткъ, чкъ…)* долу дешнаш сехьадахар; цӀердешнийн дукхаллин терахьан чаккхе; дештӀаьхьенийн нийсайазйар; *ца, ма,* дакъалгашца дешхьалхенийн цхьаьна а, къаьстина а йазйар.

**Къамел кхиор**

Къамелан этикетан норманаш: барта а, йозанан а кхайкхар, дехар дар, бехк цабиллар дехар, баркалла алар, духатохар, и.д.кх. Дешаран а, Ӏер-дахаран а тӀекеренан хьелашкахь къамелан этикетан норманаш а, нийсааларан (орфоэпин) норманаш а ларйар. Диалогехь а, дискуссехь а шена хетарг кепе дало, тӀечӀагӀдан; барт бан а, цхьаьна гӀуллакхдарехь йукъарчу сацамна тӀетан а; шимма цхьаьна, тобанашца болх кхочушбеш, дарашнатӀехь таллам (контроль)бан (барта уьйр йан) гӀо ден къамелан гӀирсаш.

Нохчийн мотт ца хуучу нахаца тӀекере лелоран хьелашкахь къамелан этикетан башхаллаш.

Текстан план. Текстан план хӀоттор, йеллачу планаца текст йазйар. Йаххьийн цӀерметдешнийн, синонимийн, хуттургийн гӀоьнца текстехь предложенийн уьйр. Текстехь коьрта дешнаш.

Текстийн тайпанаш (дийцар, суртхӀоттор, ойлайар) къастор а, билгалйинчу кепан шен тексташ кхоллар а.

Кехатан, дӀакхайкхоран (объявленин) жанр.

Массара цхьаьна йа ша хӀоттийнчу планаца текст схьайийцар.

Талламан, довзийтаран йешар.

**4 КЛАСС**

**Нохчийн маттах болу хаамаш**

Нохчийн мотт Нохчийн Республикин пачхьалкхан мотт санна.Мотт – халкъан синъоьздангаллин коьртачу мехаллех цхьаъ санна.

Мотт бовзаран тайп-тайпана некъаш: тергам, анализ, лингвистикин эксперимент, мини-таллам, проект.

**Фонетика, графика, орфоэпи**

Йеллачу параметрашца дашехь а, дашехь доцуш а аьзнийн характеристика, дустар, классификаци йар. Дешан аьзнийн-элпийн таллам.

Къамел даран (говорение) а, йешаран а процессехь нийса интонаци (иэшар). Аьзнийн, аьзнийн цхьаьнакхетарийн аларан норманаш; дешнашкахь, хӀинцалерчу нохчийн литературни меттан норманашца йогӀу, йохалла (Ӏаматехь Ӏамочу дешнийн кӀеззиг масалшна тӀехь).

**Лексика**

Къамелехь синонимех, антонимех, омонимех пайдаэцарна тӀехь тергам.

Къамелехь дешнийн чӀагӀделлачу цхьаьнакхетарех (фразеологизмех) пайдаэцарна тӀехь тергам (довзийтар).

**Дешан хӀоттам (морфемика)**

Хийцалучу дешнийн хӀоттам, морфемаш атта къасталучу дешнашкахь орамаш, дешхьалхенаш, суффиксаш, чаккхенаш билгалйахар (Ӏамийнарг карладаккхар).

Дешан лард. Чолхе дешнаш (довзийтар).

**Морфологи**

Коьрта а, гӀуллакхан а къамелан дакъош (йуьхьанцара довзийтар).

ЦӀердош. ЦӀердешнийн легар. 1, 2, 3, 4­чу легарийн цӀердешнаш. Долахь цӀердешнийн легар (цӀераш, фамилеш).

Билгалдош. Лаамаза а, лааме а билгалдешнаш. Билгалдешнийн легар.1,2-чу легаран билгалдешнаш. Легалуш доцу билгалдешнаш (хьенан? стенан? хаттаршна жоп лун билгалдешнаш).

Терахьдош. Масаллин а, рогӀаллин а терахьдешнаш.

ЦӀерметдош. Йаххьийн цӀерметдешнаш (карладаккхар). Цхьаллин а, дукхаллин а терахьан йаххьийн цӀерметдешнийн дожаршца хийцадалар.

Хандош. Хандешан билгалза кеп. Хандешнийн карара, йахана, йогӀу хан. Хандешнаш хенашца хийцадалар.

Куцдош (йукъара кхетам). МаьӀна, хаттарш, къамелехь пайдаэцар.

ДештӀаьхье.

Хуттург. Цхьалхе а, чолхе а предложенешкахь хуттургаш.

Дакъалгаш*ца, ма,* церан маьӀна.

**Синтаксис**

Дош а, дешнийн цхьаьнакхетар а, предложени а, церан тераллех а, башхаллех а кхетар; аларан Ӏалашоне хьаьжжина, предложенийн тайпанаш (дийцаран, хаттаран, тӀедожоран); синхаамийн иэшаре (айдаран а, айдаран йоцу а) хьаьжжина, предложенийн тайпанаш; йаьржина а, йаржаза а (Ӏамийнарг карладаккхар). Цхьалхечу предложенин синтаксически таллам.

Цхьанатайпанчу меженашца йолу предложенеш: хуттургаш йоцу а, хуттургашца йолу а. Цхьанатайпанчу меженашца йолчу предложенешкахь дагардаран интонаци (иэшар).

Цхьалхе, чолхе предложени (йовзийтар).

**Орфографи а, пунктуаци а**

Орфографин син иралла нийсайаздаран гӀалат дан тарлун меттигах кхетар санна; ша хӀоттийна а, схьакховдийна а тексташ талларехь таллам а, ша шена таллам а (карладаккхар а, нийсайаздаран керлачу коьчалехь пайдаэцар а).

Нийсайаздаран (орфографин) дошамах, дешан нийсайаздар къастош (нисдеш), пайдаэцар.

Нийсайаздаран бакъонаш а, царах пайдаэцар а: дешхьалхенийн цхьаьна а, къаьстина а йазйар; хуттургаш йоцуш а, хуттургашца а цхьаьнатоьхначу предложенешкахь сацаран хьаьркаш.

Шина цхьалхечу предложенех лаьттачу чолхечу предложенехь сацаран хьаьркаш (тергам).

**Къамел кхиор**

Барта а, йозанан а тӀекеренан хьелаш (кехат, декъалваран открытка, дӀакхайкхор (объявлени), и.д.кх.); диалог; монолог; текстан цӀарехь текстан тема йа коьрта ойла гайтар.

Йозанан къамелан нийса хилар, хьал долуш хилар, исбаьхьалла атидаме аоьцуш, тексташ (йелларш а, шен а) нисйар.

Схьайийцар, дӀайазйар (текстан барта а,йозанан кепехь а ма-йарра схьайийцар, текстан барта хоржуш схьайийцар).

Сочинени йозанан белхан тайпа санна.

Талламан, йовзийтаран йешар. Текстехь гучу кепехь балийна хаам лахар. Текстехьболчу хааман буха тӀехь цхьалхачу жамӀийн кепаш йалор. Текстехь болчу хааман интерпретаци а, жамӀдар а.

**ЙУЬХЬАНЦАРЧУ ЙУККЪЕРЧУ ДЕШАРАН ТӀЕГӀАНЕХЬ «НЕНАН (НОХЧИЙН) МОТТ» ДЕШАРАН ПРЕДМЕТАН ПРОГРАММА КАРАЙЕРЗОРАН КХОЧУШДАН ЛОРУ ЖАМӀАШ**

**ЛИЧНОСТНИ ЖАМӀАШ**

Йуьхьанцарчу школехь «Ненан (нохчийн) мотт» предмет Ӏаморан жамӀехь кхетош-кхиоран гӀуллакхдаран коьрта некъашкхочушдечу хенахь дешархочун кхоллалур ду хӀара**личностни** жамӀаш:

**гражданско-патриотически кхетош-кхиоран:**

* шен Даймахкаца мехалаллин йукъаметтиг кхоллайалар, цу йукъахь республикин истори а, культура а гойту, ненан мотт Ӏаморехула а;
* шен этнокультурин а, россин а граждански идентичностах кхетар, Нохчийн Республикин пачхьалкхан маттах санна, ненан (нохчийн) меттан маьӀналлех кхетар;
* шен мехкан а, даймехкан а дӀадаханчун, таханенан, хиндолчун декъахь хилар, цу йукъахь исбаьхьаллин говзаршца болх барехь, хьелаш дийцаре дарехула а;
* шен а, кхечу а халкъашка ларам, цу йукъахь исбаьхьаллин говзаршкара масалийн бухатӀехь кхуллуш берг а;
* йукъараллин декъашхочух санна, адамах болу дуьххьарлера кхетам, адаман бакъонех а, жоьпаллех а, ларамах а, адаман сийлаллех а, леларан гӀиллакх-оьздангаллин норманех а, адамашна йукъарчу йукъаметтигийн бакъонех а, цу йукъахь исбаьхьаллин говзаршкахь гайтинарш а;

**син-оьздангаллин кхетош-кхиоран:**

* шен дахарехь а, йешарехь а зеделлачунна тӀе а тевжаш, хӀора адаман индивидуальность ларар;
* догъэцар а, ларам а, диканиг лаар а гучудаккхар, царна йукъахь шегара хьал а, синхаамаш а бовзийтархьама, нийса меттан гӀирсах пайдаэцар а;
* кхечу адамашна куьйган (физически) а, моральни (оьздангаллин) а зен дарна тӀехьажийнчу леларан муьлхха а кепаш цайезар (пайдаэца цатарлучу меттан гӀирсех йоьзнарш а цхьаьна);

**эстетикин кхетош-кхиоран:**

* исбаьхьаллин культурица лараме йукъаметтиг а, шовкъ а, искусстван тайпанашна а, шен а, кхечу а халкъийн ламасташна а, кхоллараллина а экамалла;
* исбаьхьаллин гӀуллакхдаран тайп-тайпанчу кепашкахь ша гайта гӀертар, меттан говзаллехь а цхьаьна; тӀекеренан а, ша гайтаран агӀирсах санна, ненан меттан мехалаллех кхетар;

**физически кхетош-кхиоран, могашаллин культура а, эмоцин хьал а кхолларан:**

* меттан дешаран процессехь кхин тӀе(тӀетоьхна) хаам лохуш, гонахехь (цу йуккъехь хаамийн а) могашаллин а, кхерамзаллин (шена а, кхечу адамашна а) а дахаран кепан бакъонаш ларйар;
* къамелехь ша гайта тарлун некъаш харжарехь а, къамелан этикетан а, тӀекеренан бакъонийн а норманаш ларйарехь а гучудолу дегӀан а, синӀаткъаман а могашаллин тӀалам бар;

**къинхьегаман кхетош-кхиоран:**

* адаман а, йукъараллин а дахарехь къинхьегаман маьӀнах кхетар, къинхьегаман жамӀаш жоьпаллин хьаште хьажор а, лардаран йукъаметтигаш а, къинхьегаман гӀуллакхдаран тайп-тайпанчу кепашкахь дакъалацаран говзаллаш, исбаьхьаллин говзаршкара масалш дийцаре деш, тайп-тайпанчу корматаллашка кхоллалун шовкъ;

**экологин кхетош-кхиоран:**

* тексташца болх баран процессехь кхуллу Ӏалам Ӏалашдаран йукъаметтиг;
* цунна зен ден дараш цадезар;

**Ӏилманан хаарийн мехаллаш:**

* дуьненан Ӏилманехула долчу суьртах йуьхьанцара кхетамаш (цу йукъахь меттан системех, дийнна дуьненан Ӏилманехула долчу суьртан цхьана декъах санна, йуьхьанцара кхетамаш);
* довзаран хьашташ, жигаралла, дӀадолорна тӀера хилар, довзарехь хаа лаар а, шен лаамалла а, цуьнца цхьаьна ненан (нохчийн) мотт Ӏаморехь бовзаран хьашто а, и бовзарехь жигаралла а, шен лаамалла а.

**МЕТАПРЕДМЕТАН ЖАМӀАШ**

Йуьхьанцарчу школехь «Ненан (нохчийн мотт)» предмет Ӏаморан жамӀехь дешархочун кхоллалур ду хӀарадешаран универсальни **довзаран** дараш.

**Коьрта маьӀнийн дараш:**

* тайп-тайпана меттан дакъош дуста (аьзнаш, дешнаш, предложенеш, тексташ), меттан дакъош дустархьама баххаш билгалдаха (къамелан дакъа хилар, грамматикин билгало, лексикин маьӀна, и.д.кх.);
* меттан дакъойн тераллаш къасто;
* къастийнчу билгалонца объекташ (меттан дакъош) цхьаьнатоха;
* меттан дакъойн (аьзнийн, къамелан дакъойн, предложенийн, текстийн) классификаци йархьама ладаме билгало къасто; меттан дакъошна классификаци йан;
* хьехархочо йеллачу тергаман алгоритмаца меттан коьчалехь закономерносташ а, бӀостаналла а каро (схьалаха); меттан дакъошца болх беш, дарийн алгоритмана анализ йан, меттан дакъойн анализ йарехь ша дешаран (Ӏамаран) гӀуллакхаш къасто;
* билгалйинчу алгоритман буха тӀехь дешаран а, практикин а хьесап кхочушдан оьшучу хааман тоаме цахилар гучудаккха, кхин тӀе оьшучу хааман хьашт кепе дало;
* меттан коьчална тӀехь тергамбаран хьелашкахь бахьанийн-тӀаьхьалонийн уьйраш билгалйаха, жамӀаш дан.

**Коьрта талламан дараш:**

* хьехархочун гӀоьнца Ӏалашо кепе йало, меттан объектан, къамелан хьолан хийцамийн план хӀотто;
* тӀедиллар кхочушдаран масех кеп йуста, уггар йогӀуш йерг харжа (йалийнчу критерийн буха тӀехь);
* схьакховдийнчу планаца чолхе боцу лингвистикин мини-таллам дӀабахьа, схьакховдийнчу планаца проектан тӀедиллар кхочушдан;
* жамӀаш кепе дало а, меттан коьчална тӀехь бинчу тергаман (классификацин, дустаран, талламан) жамӀийн бухатӀехь уьш тешаллашца тӀечӀагӀдан а; билгалйинчу меттан коьчалан анализан процессехь хьехархочун гӀоьнца хаттарийн кепаш йало;
* процессийн а, хиламийн а, церан тӀаьхьалонийн а и санначу йа терачу хьелашкахь хила тарлучу кхиаран прогноз йан.

**Хаамца болх бар:**

* хаам схьаэцаран хьоста харжа: боьху хаам схьаэцархьама, нисбархьама оьшу дошам;
* билгалдинчу хьостанехь (дошам тӀехь, справочник тӀехь) йеллачу алгоритмаца гучу кепахь балийна болу хаам схьалаха (каро);
* шенна йа хьехархочо и талла (дошамашна, справочникашна, Ӏаматашна тӀе о хьожуш) схьакховдийначу некъаца бакъ болу а, бакъ боцу а хаам бовза;
* Интернет машанехь хаам (дешан йаздарх, аларх, дешан маьӀнах, дешан схьадаларх, дешан синонимех) лохуш, баккхийчеран (хьехаран белхахойн, дайн-нанойн, законехь векалш болчеран) гӀоьнца информационни кхерамзаллин бакъонаш ларйан;
* дешаран хьесапе хаьжжина, анализ йан а, кхолла а текстан, видеон-, графикин, озан хаам;
* таблицийн, схемийн кепахь билгалбинчу лингвистикин хаамах кхета; лингвистикин хаам бовзийтархьама ша схемаш, таблицаш кхолла.

Йуьхьанцарчу школехь «Ненан (нохчийн) мотт» предмет Ӏаморан жамӀехь дешархочун кхоллалур ду хӀарадешаран универсальни **коммуникативни** дараш.

**ТӀекере:**

* хетарг тӀеэца а, кепе дало а, бевзачарна йукъахь Ӏалашонашца а, тӀекеренан хьелашца а цхьаьнайогӀу эмоцеш гайта а;
* къамелхочуьнца лараме йукъаметтиг лело, диалог а, дискусси а дӀайахьаран бакъонаш ларйан;
* хетарг тайп-тайпана хила тарлуш хиларх кхета;
* оьзда а, аргументаш йалош а шена хетарг дӀаала;
* хӀоттийнчу хьесапе хьаьжжина, къамелан алар хӀотто;
* къамелан хьоле хьаьжжина, барта а, йозанан кепахь а тексташ (суртхӀоттор, ойлайар, дийцар) кхолла;
* тергаман, мини-талламан, проектан тӀедахкарийн жамӀех а, шимма цхьаьна а, тобанашца а бинчу белхан жамӀех а нахана гуш-хезаш дӀадийца доцца къамел дар кечдан;
* къамел даран (выступленин) текстана иллюстрацин коьчал (дехкина суьрташ, даьхна суьрташ (фото), плакаташ) харжа.

Йуьхьанцарчу школехь Ӏаморан чаккхенгахь «Нохчийн мотт» предмет Ӏаморан жамӀехь дешархочункхуьур духӀара дешаран универсальни **регулятивни** дараш.

**Самоорганизаци:**

* жамӀе кхачархьама, дешаран хьесап кхочушдарехула дарийнплан хӀотто;
* хьаьржинчу дарийн хьалх-тӀаьхьалла (рогӀалла) хӀотто.

**Самоконтроль:**

* дешаран гӀуллакхдаран кхиаман/аьтто цабаларан бахьанаш къасто;
* къамелан а, нийсайаздаран а гӀалаташ иэшорхьама, шен дешаран дараш нисдан;
* меттан дакъойхпайдаэцархьама, къасторхьама, характеристика йархьама хӀоттийнчу дешаран (Ӏаморан) хьесапца гӀуллакхдаран жамӀ цхьаьнадало;
* маттехула йолчу коьчалца болх беш дина гӀалат схьалаха, нийсайаздаран(орфографин) а, пунктуацин а гӀалатсхьалаха (каро);
* одноклассникийн гӀуллакхдаран а, шен гӀуллакхдаран а жамӀаш дуста, йалийнчу критерешца церан нийса (объективно) мах хадо.

**Цхьаьна гӀуллакхдар:**

* хьехархочо йеллачу планированин кепан, йукъан гӀулчийн а, хенийн а дӀанисйаран буха тӀехь, стандартни (типовой) хьолехь, йоццачу хенан а, йеххачу хенан а Ӏалошонаш (йукъара хьесапашкахь дакъалацар тидаме о оьцуш, индивидуальни) кепе йало;
* цхьаьна гӀуллакхдаран Ӏалашо тӀеэца, цуьнга кхачаран дараш цхьаьна хӀитто: ролаш дӀасайекъа, бартбан, цхьаьна бечу белхан процесс а, жамӀаш а дийцаре дан;
* куьйгалла дан, тӀедиллинарг кхочушдан, аьллачун тӀехь хила а кийча хилар гайта;
* белхан шен дакъа жоьпаллица кхочушдан;
* йукъарчу жамӀехь ша лаьцначу декъан мах хадо;
* йеллачу (схьакховдийнчу) кепашна тӀе а тевжаш, цхьаьна ден проектан тӀедахкарш кхочушдан.

**ПРЕДМЕТАН ЖАМӀАШ**

1-4 классашкахь «Ненан (нохчийн) мотт» дешаран предмет Ӏаморо аьтто бо:

* адамийн тӀекеренан коьртачу гӀирсах санна нохчийн маттах кхета, нохчийн мотт нохчийн халкъан синъоьздангаллин коьрта мехалла санна тӀеэца;
* халкъан ламасташ а, культура а карайерзорехь а, чӀагӀйарехь а нохчийн меттан маьӀнахкхета;
* ненан мотт бовзаран шовкъ а, и Ӏамо лаам а гайта;
* Россин Федерацин меттан а, культурин а цхьааллин а, тайп-тайпаналлин а шортенах, Россин халкъийн кхечу меттанашна йукъахь нохчийн меттан меттигах а йуьхьанцара кхетамаш кхолла;
* нохчийн меттан фонетикех, лексикех, грамматикех, орфографех, пунктуацех йуьхьанцара хаамаш кхолла;
* къамелан гӀуллакхдарехь карадерзийнчу хаарех пайдаэца хаар кхолла, къамелехь Ӏамийнчу лексикех пайдаэца, карайерзийнчу лексикех а, маттах долчу хаарех а пайда а оьцуш, барта аларш хӀитто;
* къамелан этикетехула Ӏамийнчу кепех пайда а оьцуш, къамелан тӀекеренехь дакъалаца;
* нохчийн маттахь къамелан гӀуллакхдаран массо а тайпанаш (ладогӀар, къамел дар, йешар, йоза) вовшахтоха а, кхио а, билгалйинчу темехула даккхий доцу дийцарш хӀитто хаар кхолла.

**КЛАССАШКАХУЛА ПРЕДМЕТАН ЖАМӀАШ**

**1 КЛАСС**

Дешархо Ӏемар ву:

* дош а, предложени а йовза (къасто); предложенешкара дешнаш схьакъасто;
* суьртийн а, схемийн а гӀоьнца къамел маьӀнин дакъошка (предложенешка) декъа;
* къамелехь нохчийн меттан гӀиллакхе дешнех пайдаэца (маршалла хаттар– Iуьйре дика хуьлда! Суьйре дика хуьлда! Де дика хуьлда! Ӏодика йар – Iодика йойла! благодарность – Дела реза хуьлда! Баркалла! ...).
* нохчийн алфавитан оьрсийн алфавитаца йолу башхалла къасто;
* мукъа а, мукъаза а аьзнаш довза (къасто);
* зевне а, къора а мукъазнаш довза (къасто);
* «аз» а, «элп» а кхетамаш бовза (къасто);
* цхьана йа масех озаца къаьсташ долу дешнаш дуьхь-дуьхьал хӀиттор: *лом, лам, кхор, кор, лу, ло*;
* *ккх, тт, лл, и.д.кх*. шала мукъазнаш деха цхьа аз санна схьаала;
* схемина тӀе а тевжаш, къамелан аьзнашна характеристика йан;
* Ӏамош долу нохчийн меттан аьзнаш оьрсийн меттан аьзнашца дуста (соотносить);
* дашехь дешдакъойн барам билгалбаккха (къасто); дешнаш дешдакъошка декъа (атта дешнаш: мукъазчеран цхьаьнакхетарш доцу дешнаш);
* нохчийн абатан (алфавитан) элпийн цӀераш нийса йаха; нохчийн абатан (алфавитан) элпийн рогӀаллех долчу хаарех, кӀеззигчу дешнийн къепйоза нисдеш, пайдаэца;
* талхор доцучу цӀена къаьстачу хотӀаца даккхий а, могӀанан а элпаш, элпийн, дешнийн цхьаьнатохарш йаздан;
* Ӏамийнчу нийсайаздаран бакъонех пайдаэца: нохчийн меттан шатайпанчу элпийн *(аь, оь, уь, юь, яь, гӀ, кӀ, къ, кх, пӀ, тӀ, хӀ, хь, цӀ, чӀ, Ӏ)* йаздар. *щ, ь, ы, ф, ё, е* элпашца долчу дешнийн йаздар;
* *е, ё, ю, я, й* элпийн гӀуллакх (функциш) къастор;
* предложенехь дешнийн къаьстина йаздар; предложенин чаккхенгахь сацаран хьаьркаш: тӀадам, хаттаран а, айдаран а хьаьркаш; предложенин йуьххьехь а, долахь цӀерашкахь (цӀерашкахь, фамилешкахь, дийнатийн цӀерашкахь) а доккха элп; дош дешдакъошца (атта меттигаш: кху кепарчу дешдакъойх лаьтта дешнаш «мукъаза + мукъа») сехьадаккхар;
* дешнаш а, предложенеш а, 25 дашал сов барам боцу тексташ а нийса схьайазйан (йукъахдитарш а доцуш, элпаш а ца талхош);
* нийсайаздар аларца ца къаьсташ долу дешнаш а, 3-5 дашах лаьтта предложенеш а, 20 дашал сов барам боцу тексташ а олуш дӀайазйан (йукъахдитарш а доцуш, элпаш а ца талхош);
* элпийн боцу графикин гӀирсийн гӀуллакхах кхетар: дешнашна йукъарчу кӀайдарган, сехьадаккхаран хьаьркан;
* Ӏамийнчу бакъонашна долу гӀалаташ, опискаш каро (схьалаха) а, нисйан а;
* йешначу текстах кхета;
* интонаци (иэшар) а, предложенин чаккхенгара сацаран хьаьркашца йогӀу соцунгӀаш а ларйеш, йоца тексташ хозуьйтуш а, дагахь а йеша (кхета а кхеташ);
* текстехь, маьӀна нисдан оьшу дешнаш схьалаха;
* дешнийн кепийн гуламах предложени хӀотто;
* кеп йохийна предложенеш меттахӀитто;
* предложенин схемаш йеша, предложени а, цуьнан схема а йуста (соотносить), схемица а, билгалдинчу дешнашца а предложенеш хӀитто;
* сюжетан суьрташкахула а, тергамашкахула а барта 3-5 предложенех лаьтта текст хӀотто;
* нохчийн маттехула йолчу тексташкахь оьрсийн маттара тӀеэцна дешнаш довза;
* дешаран хьесапаш кхочушдеш, Ӏамийнчу кхетамех пайдаэца.

**2 КЛАСС**

Дешархо Ӏемар ву:

* тӀекеренан коьрта гӀирс санна, мотт тӀеэца;
* тергамах а, анализах а мотт бовзаран некъах санна пайдаэца;
* дашехь дешдакъойн барам билгалбаккха (къасто) (мукъазчеран цхьаьнакхетарш долчу дешнашкахь а цхьаьна); дош дешдакъошка декъа;
* *е, ё, ю, я* элпийн гӀуллакх тидаме а оьцуш, аьзнийн а, элпийн а хӀоттаман цхьаьнабар къасто*;*
* цхьанаораман дешнаш лаха (каро);
* дашехь орам билгалбаккха (атта меттигаш);
* текстехь дукха маьӀнийн дешнех пайдаэцна меттигаш гучуйаха а, церан маьӀнех кхета а, дешаран дошамашкахула маьӀна нисдан а; синонимех а, антонимех (кхетамийн цӀераш а ца йохуш) пайдаэцна меттигаш гучуйаха;
* долахь а, йукъара а цӀердешнаш боху кхетамаш къасто (определять);
* *«мила?», «хӀун?»* бохучу хаттаршна жоп лун дешнаш довза;
* *«хӀун до?», «хӀун дина?», «хӀун дийр ду?»* бохучу хаттаршна жоп лун дешнаш довза;
* *«муха?», «хьенан?», «стенан?»* бохучу хаттаршна жоп лун дешнаш довза;
* Ӏаларан Ӏалашоне, эмоцин иэшаре хьаьжжина, предложенин тайпа къасто;
* Ӏамийнчу нийсайаздаран бакъонех пайдаэца, царна йукъахь: адамийн цӀерашкахь, дайн цӀерашкахь, фамилешкахь, дийнатийн цӀерашкахь, меттигийн цӀерашкахь доккха элп; дештӀаьхенийн цӀердешнашца къаьстина йазйар;
* дешнаш а, предложенеш а, 45 дашал сов барам боцу тексташ а нийса схьайазйан (йукъахдитарш а доцуш, элпаш а ца талхош);
* Ӏамийна нийсайаздаран бакъонаш тидаме а оьцуш, дешнаш, предложенеш, 40 дашал сов барам боцу тексташ а олуш дӀайазйан (йукъахдитарш а доцуш, элпаш а ца талхош);
* опискаш, Ӏамийнчу бакъонашна долу гӀалаташ схьалаха а, нисдан а;
* Ӏаматан дошамех пайдаэца;
* нийсааларан (орфоэпин) норманаш, нийса интонаци (эшар) лар а йеш, барта диалоган а, монологан а аларш (билгалйинчу темина, тергамийн бух тӀехь 2-4 предложени) хӀитто;
* суьртан репродукцихула барта дийцар хӀотто;
* йешначун (хезначун) буха тӀехь барта а, йозанан кепахь а (1-2 предложени) цхьалхечу жамӀийн кеп кхолла;
* хаттаршца царна йукъара маьӀнийн уьйр а къастош, дешнех предложенеш хӀитто;
* декъалдарийн билгалдинчу масалийн анализ дӀайахьарехь декъалваран жанран башхаллаш йийцаре йан, текстийн-декъалдарийн хӀоттаман анализйан;
* текстан тема билгалйаккха а, текстана цуьнан тема гойту цӀе тилла а;
* уьйр йоцчу предложенех, текстан дакъойх текст хӀотто;
* хаттаршна тӀе а тевжаш, 30-45 дешнийн барамехь дийцаран текстан ма-йарра схьайийцар дӀайаздан;
* шен дешнашца Ӏамийнчу кхетамийн маьӀнех кхето; Ӏамийнчу кхетамех пайдаэца.

**3 КЛАСС**

Дешархо Ӏемар ву:

* къоман тӀекеренан мотт санна нохчийн меттан маьӀнах кхето;
* лингвистикин экспериментах мотт бовзаран некъах санна пайдаэца;
* билгалйинчу параметрашца дашехь а, дашехь доцуш а аьзнийн характеристика йан, дустар кхочушдан, классификаци йан.
* дешан аьзнийн-элпийн анализ йан (транскрипци ца йеш);
* цхьанаораман дешнаш а, цхьана дешан кепаш а къасто; цхьанаораман дешнаш а, синонимаш а къасто;
* билггал къасталучу морфемашца долчу дешнашкахь чаккхе, орам, дешхьалхе, суффикс схьалаха (каро);
* синонимех а, антонимех а пайдаэцна меттигаш гучуйаха; тайп-тайпанчу къамелан дакъойн дешнашна синонимаша, антонимаш а йало;
* нийсачу а, тӀедеанчу а маьӀнехь далийна дешнаш (атта дешнаш) довза;
* текстехь дешан маьӀна къасто;
* къамелехь а, йозанехь а *-р, -хо, -ча* суффиксашца долчу дешнех пайдаэца;
* хьастаран-жимдаран суффиксийн гӀоьнца дешнаш кхолла*(цӀа-цӀелиг, кема-кемалг…);*
* цӀердешнаш довза; цӀердешнийн грамматикин билгалонаш къасто: класс, терахь, дожар;
* билгалдешнаш довза; билгалдешнийн грамматикин билгалонаш къасто: класс, терахь, дожар;
* лааме а, лаамаза а билгалдешнаш къасто;
* цхьаллин йа дукхаллин терахьан бен кеп йоцу цӀердешнаш къасто (довза);
* хандешнаш довза; *«хӀун дан?»* бохучу хаттарна жоп лунхандешнаш къасто; хандешнийн хан билгалйаккха;
* йаххьийн цӀерметдешнаш (йуьхьанцарчу кепехь) довза; йаххьийн цӀерметдешнех, текстехь ца оьшу йух-йуха аларш дӀадахархьама, пайдаэца;
* дештӀаьхьенаш а, дешхьалхенаш а къасто;
* аларан Ӏалашоне а, эмоцин иэшаре а хьаьжжина, предложенин тайпа къасто;
* предложенин коьрта а, коьртаза (тайпанашка а ца йоькъуш) меженаш лаха;
* йаьржина а, йаьржаза а предложенеш йовза;
* дешнаш, предложенеш, 60 дашал сов барам боцу тексташ нийса схьайазйан;
* Ӏамийна нийсайаздаран бакъонаш тидаме а оьцуш, 55 дашал сов барам боцу тексташ олуш дӀайазйан;
* опискаш а, Ӏамийнчу бакъонашна долу гӀалаташ а лаха, нисдан;
* тайп-тайпанчу тайпанийн текстех кхета, текстехь балийна (белла) хаам схьалаха;
* бешначу (хезначу) хааман буха тӀехь барта а, йозанехь а (1-2 предложени) цхьалхечу жамӀийн кеп кхолла;
* нийсааларан (орфоэпин) норманаш, нийса интонаци (иэшар) лар а йеш, барта диалоган а, монологан а аларш (билгалйинчу темина, тергамийн буха тӀехь 3-5 предложенех) хӀитто; къамелан этикетан норманех пайда а оьцуш, шайца кхайкхар, дехар, бехк цабиллар, баркалла алар, духатохар долу йаккхий йоцу барта а, йозанан а тексташ (2-4 предложени) кхолла;
* текстехь предложенийн уьйр къасто (***а*** хуттурган гӀоьнца);
* текстехь коьрта дешнаш къасто;
* текстан тема а, текстан коьрта ойла а билгалйаккха;
* текстан дакъош (абзацаш) билгалдаха а, коьртачу дешнийн йа предложенийн гӀоьнца церан маьӀнийн чулацам гайта а;
* текстан план хӀотто, цунна тӀоьхула текст кхолла а, текст нисйан а;
* йеллачу, массара цхьаьна йа ша хӀоттийнчу планаца ма-дарра схьадийцар дӀайаздан;
* шен дешнашца Ӏамийнчу кхетамийн маьӀнех кхето; Ӏамийнчу кхетамех пайдаэца;
* дошаман гӀоьнца дешан маьӀна нисдан;
* мини-таллам дӀабахьа, проектан гӀуллакхдарехь дакъалаца.

**4 КЛАСС**

Дешархо Ӏемар ву:

* Россин Федерацин махкахь меттан а, культурин а тайп-тайпаналлех кхета, мотт халкъан син-оьздангаллин коьртачу мехаллех цхьаъ хилар тӀеэца;
* тӀекеренан коьртачу гӀирсах санна, меттан маьӀнахкхета; Нохчийн республикин пачхьалкхан а, къоман тӀекеренан а мотт санна, нохчийн меттан меттигах кхета;
* нийса барта а, йозанан а къамел адаман оьздангаллин йукъара гайтам санна тӀеэца;
* деллачу дешнашна синонимаш йало; деллачу дешнашна антонимаш йало;
* къамелехь маьӀна нисдан оьшу дешнаш гучудаха, контекстехула дешан маьӀна къасто;
* атта схьакъасталучу морфемашца долчу дешнийн хӀоттамехула таллам бан; дешан хӀоттаман схема хӀотто; дешан хӀоттам йеллачу схемица цхьаьнабало;
* карайерзийнчу грамматикин билгалонийн комплексца (Ӏамийнчун барамехь), дош билггалчу къамелан декъан хилар къасто;
* цӀердешнийн грамматикин билгалонаш къасто: легар, класс, терахь, дожар;
* билгалдешнийн грамматикин билгалонаш къасто: терахь, дожар, кеп (*лааме, лаамаза*);
* билгалдешнаш дожарца лего;
* терахьдешнаш довза а, царах пайдаэца а, масаллин а, рогӀаллин а терахьдешнаш къасто;
* хандешан билгалза кеп къасто(схьалаха); хандешан хан къасто;
* йуьхьан цӀерметдешан йуьхьанцарчу кепан грамматикин билгалонаш къасто: йуьхь, терахь; йаххьийн цӀерметдешнех, текстехь ца оьшу йух-йуха аларш дӀадахархьама, пайдаэца;
* дош, дешнийн цхьаьнакхетар, предложени къасто (йовза);
* аларан Ӏалашоне а, эмоцин иэшаре а хьаьжжина а, предложенийн классификаци йан;
* йаьржина а, йаьржаза а предложенеш йовза;
* цхьанатайпанчу меженашца йолу предложенеш йовза; цхьанатайпанчу меженашца йолу предложенеш хӀитто; цхьанатайпанчу меженашца йолчу предложенех къамелехь пайдаэца;
* цхьалхе йаьржина предложенеш а, шина цхьалхечу предложенех лаьтта чолхе предложенеш а дӀасакъасто; цхьалхечу предложенина синтаксисан таллам бан;
* Ӏамийнчу нийсайаздаран бакъонех пайдаэца, царна йукъахь: долахь цӀерашкахь доккха элп; йукъарчу цӀерашкахь а, кхечу къамелан дакъошкахь а (нохчийн меттан дешнашкахь) *я, яь, ю, юь, е (ё)* элпаш; тӀеэцначу (йукъарчу) дешнашкахь а, кхечу къамелан дакъошкахь а *я, ю, е (ё)* элпаш; долахь цӀерашкахь *я, яь, ю, юь, е (ё)*, тӀеэцначу (долахь цӀерашкахь) *я, ю, е (ё)* элпаш; мукъаза элпаш *(къ, кӀ, кх, гӀ и т.д.)*; *-эв,-аьв,-ев* йаздаран бакъонаш; оьрсийн маттера а, оьрсийн маттехула а тӀеэцначу дешнашкахь *щ, ь, ы, ф* элпаш йаздар; мукъа аьзнаш [*и*]*,* [*уь*] деха хилар гойтуш, *й* элп йаздар; йеха а, йоца дифтонгаш *иэ, уо*; чаккхенгахь *-г, -к* элпаш долчу цӀердешнашкахь***а*** и ***и*** элпаш; дешан чаккхенгахь шала мукъаза элпаш; нохчийн меттан шалха мукъаза элпаш; дешан чаккхенгахь ***н***; цӀердешнашца а, йаххьийн цӀерметдешнашца а дештӀаьхьенийн къаьстина йазйар; *ца, ма* дакъалгийн хандешнашца къаьстина йаздар; *й, ъ, ь* долчу дешнийн сехьадаккхар; шала мукъазчу элпашца долчу дешнийн сехьадаккхар; шалхачу мукъазчу элпашца долчу дешнийн сехьадаккхар; дукхаллин терахьан цӀердешнийн чаккхенаш; дешхьалхенийн цхьаьна а, къаьстина а *(ца, ма, а)* йазйар; *а* хуттурго а, хуттургаш йоцуш а цхьаьнатоьхначу цхьанатайпанара меженашца йолчу предложенешкахь сацаран хьаьркаш; шина цхьалхечу предложенех лаьттачу чолхечу предложенехь сацаран хьаьркаш;
* 80 дашал сов барам боцу тексташ нийса схьайазйан;
* Ӏамийна нийсайаздаран бакъонаш тидаме а оьцуш, 75 дашал сов барам боцу тексташ олуш дӀайазйан;
* опискаш, Ӏамийнчу бакъонашна орфографин а, пунктуацин а гӀалаташ схьалаха а, нисдан а;
* тӀекеренан хьолах кхета (муьлхачу Ӏалашонца, хьаьнца, мичахь хуьлуш йу тӀекере); тӀекеренан хьолахь нийса (адекватни) меттан гӀирсаш харжа;
* нийса интонаци, къамелан зӀе хиларан норманаш, орфоэпин норманаш ларйеш, барта диалоган а, монологан а аларш (4-6 предложени) хӀитто;
* барта а, йозанан кепахь (йозанан тӀекеренан билгалчу хьолана лерина (кехаташ, декъалваран открыткаш, дӀакхайкхорш (объявленеш), и.д.кх.) а, йаккхий йоцу тексташ (3-5 предложенех) кхолла;
* текстан тема а, коьрта ойла а къасто; темина йа коьртачу ойланна тӀе а тевжаш, текстана ша цӀе тилла;
* предложенийн а, текстан дакъойн а къеп нисйан;
* йеллачу тексташна план хӀотто;
* текст ма-йарра схьайийцар кхочушдан (барта а, йозанан кепахь а);
* текст хоржуш (йукъ-йукъара) схьайийцар кхочушдан (барта);
* билгалйинчу теманашца сочиненеш йазйан (хьалххе кечам биначул тӀаьхьа);
* довзийтаран, талламан йешар, хаам лахар кхочушдан; бешначу (хезначу) хааман буха тӀехь барта а, йозанан кепехь ацхьалхечу жамӀийн кепаш йало; текстехь йолчу хааман интерпретаци йан а, жамӀаш дан а;
* шен дешнашца Ӏамийнчу кхетамийн маьӀна даста; Ӏамийнчу кхетамех пайдаэца;
* дошаман (кехатан а, электронан а носитель тӀехь) гӀоьнца, тӀаьхьа хьожучу чуваларан хьелашкахь Интернет чохь дешан маьӀна нисдан.

**ТЕМАТИКИН ПЛАНИРОВАНИ**

Белхан программа хӀоттош, тематикин планированехь тидаме эцна хила йеза дешаран-методикин коьчалш ларалуш йолчуЭОР-х пайдацаран таронаш.

**1 класс (99 сахьт)**

|  |  |  |  |  |
| --- | --- | --- | --- | --- |
| **№**  **п/п** | **Дакъа** | **Чулацам** | **Ӏамор вовшахтохаран некъаш а,кепаш а. Дешархойн гӀуллакхдаранхарактеристика** |  |
| **Йоза-дешар Ӏамор – 55 с.** | | | | https://neb-chr.ru/read/cat/yazykoznanie |
| **1.** | **Къамел кхиор**  **(10 сахьт[[1]](#footnote-1))** | Гайтаме-васте моделийн гӀоьнца къамелах болу йуьхьанцара кхетам.  Къамел суьртийн а, схемийн а гӀоьнца маьӀнийн дакъошка (предложенешка) декъар.  Текстах болу йуьхьанцара кхетам. Хозуьйтуш ша йоьшуш а, ладугӀуш а текстах кхетар.  ХӀума а, цуьнан цӀе йоккху дош а. (Мила?), (хӀун?) бохучу хаттаршна жоьпаш лун дешнаш. ХӀуманийн дараш гойту дешнаш. Дашах а, предложенех а йукъара кхетам.  Ӏаморан диалогехь дакъалацар. Билгалйаьхначу теманашна а, хьелашна а йуьхьанцара диалог хӀоттор.  Сюжетан суьртех а, шайн ловзарех а, занятех а, тергамех а дийцаран кепехь кегий дийцарш хӀиттор.  Къамелан гӀиллакхаш. Нохчийн меттан гӀиллакхе дешнаш (маршалла хаттар*– Iуьйре дика хуьлда! Суьйре дика хуьлда! Де дика хуьлда! Ӏодика йар – Iодика йойла!благодарность – Дела реза хуьлда! Баркалла! ...).*  Хаттаран предложенин интонаци (йиш).  Нохчийн маттехула йолчу тексташкахь оьрсийн маттара тӀеэцна дешнаш довзар. | Хьехархочун къамел тӀеэцар.  Къамелан аьзнаш довзар.  Аьзнаш, дешнаш, цхьалхе предложенеш йухаалар (хьехархочунна тӀаьххье).  Хьалх-тӀаьхьалла нийса йолчу сюжетан суьрташца болх бар: суьрташ тӀехь гайтинчу хиламийн анализ, сюжет йийцаре йар, суьрташна тӀе а тевжаш, барта дийцар хӀоттор.  Хьалх-тӀаьхьалла нийса йоцчу (талхийна йолчу) сюжетан суьрташца болх бар: суьрташ тӀехь гайтинчу хиламийн анализ, хиламийн хьалх-тӀаьхьалла нисйар, хиламийн хьалх-тӀаьхьалла нисйинчу сюжетан суьрташна тӀехула барта дийцар хӀоттор.  ХӀума а, цуьнан цӀе йоккхуш долу дош а довзар.  Мила? ХӀун? бохучу хатаршна жоп луш долу дешнаш довзар.  Ши хӀума йа дуккха а йолу хӀуманаш а, церан цӀе йоккху дешнаш а довзар.  ХӀуманаш а, дараша довзар а, цаьрца догӀу дешнаш цхьаьнадалор (соотнесение) а.  ХӀуманийн а, церан цӀераш йохучу дешнийн а тобанаш йар.  Тобанаш йаран билгало къастор,  тобанера совнаха элемент (хӀума йа дош) дӀайаккхар.  Графикин хаамца болх бар.  Дош а, предложени а йовзар.  Тексте ладогӀар, ладугӀучу хенахь текстах кхетар.  Билгалйинчу схемица предложенеш хӀиттор (барта).  2-3 предложенех йолу текст хӀоттор (барта).  Хьехархочун хаттаршна жоьпаш далар. Билгалйинчу моделаца диалогаш хӀиттор.  Дийцаран кепехь даккхий доцу дийцарш хӀиторехь цхьаьна болх бар (масала, школера дахарх лаьцна дийцар, и.д.кх.).  Ша бен болх: тӀетовжаран дешнашца доцца дийцар хӀотор.  Этикетан кепех (*Ӏуьйре дика хуьлда! Де дика хуьлда! Ӏодика йойла! Дела реза хуьлда! Баркалла! и.дӀ.кх.)* пайда а оьцуш, дешаран диалог хӀоттор*.*  Хаттаран предложенех пайдаэцар: *ХӀара хӀун ю? Иза мила ву?*  Нохчийн къамелан этикетан кепех тайп-тайпанчу теманашкахула дешаран процессехь а, классал арахьарчу мероприятешкахь а пайдаэцар.  Хаттаран иэшар лар а йеш, хаттаран предложенеш йалор.  Нохчийн маттахь йолчу тексташкахь оьрсийн маттера тӀеэцна дешнаш довзар. |
| **2.** | **Дош а, предложени а**  **(4 сахьт)** | Дешан маьӀнин тергам. Гергара а, дуьхьалара а маьӀна долу дешнаш. Уьйр лелорехь дешан меттиг а, цуьнан гӀуллакх а. Къамелехь хӀуманаш, хӀуманийн билгалонаш, дараш билгалдечу дешнех нийса пайдаэцар.  Дош а, дешнийн цхьаьнакхетар а.  ХӀума (объект) йовзар санна дош тӀеэцар. Дешан маьӀнина тӀехь тергам.  Дош а, цо билгалйо хӀума а йовзар (къастар).  Дош а, предложени а йовзар. Предложеница болх бар: дешнаш билгалдахар, церан хьалх-тӀаьхьалла (рогӀалла) хийцар. Предложенин йозанан кеп йалор.  Тайп-тайпанчу эшарца (интонацица) предложенеш дӀайешар. Интонированин (иэшарца йешаран) хаарш шардар. Текстера предложенийн барам билгалбар.  Диалог.  1-на тӀера 10-на тӀекхаччалц дагардар. | Хьехархочо/дешархоша йоьшу говзар (дийцар) хазарца тӀеэцар.  Дешдакъошца, тӀаьхьа (хӀораннан амалца йогӀучу йешаран чехкаллица) дийнна дешнашца а,шера йешар.  Дешнаш дешдакъошка декъар, дешнашкахь дешдакъойн барам къастор.  Дашехь аьзнийн хьалх-тӀаьхьалла къастор.  Текстера аларехула а, йешаран техникехула а хала долу дешнаш дешар.  Текстан анализ: йешначу текстехула хӀиттийнчу хаттаршна жоьпаш далар, текстехь оьшу хаам схьакарор.  Говзаран чулацам цӀарца бустар (соотнесение).  Шен жоьпаш одноклассникийн жоьпашца дустар, йешначу говзаран хьокъехь шен а, кхечуьнан а аларан мах хадор.  Иллюстраци а, говзаран чулацам а дуьх-дуьхьал хӀоттор.  Цхьаьна бен болх: билгалдинчу дашца предложени йалор.  Ловзаран кепехь шардар «Лайн мижарг»:  цхьацца дош тӀе а тухуш (по цепочке), предложенеш йаржор.  Ловзар «Дийна дешнаш» (дешархоша предложенера дешнийн роль ловзайо, предложенехь дешнийн меттиг хуьйцу, нисделларг дӀадоьшу).  Предложенин модель хӀоттор: предложенехь маса дош ду къастор а, хӀора дош асанца (полоской) билгалдар а.  Ша бен болх: предложенехь маса дош ду къастор а, дешнаш асанашца билгалдар а.  Предложенин моделаца болх: моделан хийцаре хьаьжжина, предложени хийцар.  Ловзаран кепехь шардар «Моделехула предложени кхолла».  Ловзар «Предложенехь гӀалат нисде» (грамматикин а, маьӀнин а гӀалаташ долу предложенеш нисйар).  Дешаран диалог «ХӀун дан мега хӀуманах а, ткъа иштта оцу хӀуманан цӀе йоккхучу дашах а?», диалогехь дакъалацаро гӀо до хьалхарчу классан дешархошна дош а, цу дашо билгалйо хӀума а йовза буьйлабала.  Барта а, йозанехь а цхьанна тӀера иттана тӀе кхаччалц дагардар.  Тобанехь болх: Нохчийн маттахь йолчу тексташкахь оьрсийн маттера тӀеэцна дешнаш довзар. |  |
| **3.** | **Фонетика**  **(12 сахьт)** | Къамелан аьзнаш. Дешан аьзнийн хӀоттаман а, цуьнан маьӀнийн а цхьаалла. Дашехь долчу аьзнийн хьалх-тӀаьхьалла а, аьзнийн барам а къастор. Схемина тӀе а тевжаш, къамелан аьзнийн характеристика йар. Нохчийн меттан аьзнаш оьрсийн меттан аьзнашца дустар.  «*К*» элпаца билгалде аьзнаш.  Цхьана йа масех озаца къаьсташ долу дешнаш дуьхь-дуьхьал хӀиттор: *лом, лам, кхор, кор, лу, ло.* Дешан аьзнийн анализ, аьзнийн моделашца болх бар: дешан аьзнийн хӀоттаман модель йиллар, билгалйинчу моделаца догӀу дешнаш далор.  Мукъа, мукъаза аьзнаш а, зевне, къора мукъаза аьзнаш а довзар (къастар).  Нохчийн меттан ша-тайпа аьзнаш: *кх, къ, кI, аь, оь, уь, юь, яь, хь, гI, пI, тI, хI, цI, чI, I.*  Дешдакъа аларан уггаре жима дакъа санна. Дешнаш дешдакъошка декъар. Дашехь дешдакъойн барам. Дешнаш дешдакъошца дешар.  Нохчийн меттан аьзнаш. Абат (алфавит). Нохчийн алфавитан оьрсийн алфавитах къастар. | Схемина тӀе а тевжаш, къамелан аьзнийн характеристика йар.  Аьзнийн а, элпийн а бараман базар (соотношение).  Аларе а, декаре а хьаьжжина, нохчийн меттан мукъачу, мукъазчу аьзнийн артикуляци.  Мукъачу а, мукъазчу а аьзнийн характеристика.  Мукъа а, мукъаза а аьзнаш билгалден элпийн башхалла (различие).  Дешнийн аларехь аьзнаш билгалдар.  Хьалхарчу/тӀаьхьарчу озаца дешнйин классификаци йар.  Таблицина тӀе а тевжаш, билгалдинчу аьзнийн характеристика йар.  Цхьана озаца къаьсташ долу дешнаш дуьхь-дуьхьал хӀиттор.  Билгалдинчу озаца дош харжар.  Ӏамош долу нохчийн меттан аьзнаш оьрсийн меттан аьзнашца дустар.  Нохчийн меттан ша-тайпанчу аьзнийн дифференциаци йар.  Ша-тайпа мукъазчу *кх, къ, кI, аь, оь, уь, юь, яь, хь, гI, пI, тI, хI, цI, чI, I* аьзнийн алар.  Долахьчу цӀерашкахь аьзнийн а, элпийн а бараман богӀуш хилар.  Шимма цхьаьна болх беш, алфавитан къепехь элпаш дӀанисдар.  Нохчийн меттан алфавитан оьрсийн алфавитах къастар. Ловзаран кепехь шардар: «Суна тӀаьхьара ала» (аьзнашка ладогӀар а, карладахар а).  Мукъа а, мукъаза а аьзнаш довзар (къастор).  Дешан модель хӀоттор.  Моделаца болх: дашехь аз билгалдечу метте хьаьжжина, оьшу модель харжар  (дешан йуьххьехь, йуккъехь, чаккхенгахь: *урс, бурч, зу, москал, лами, тӀадам*.).  Шардар: билгалдинчу озаца дешнаш харжар.  Дешан аьзнийн анализ кхочушйар.  Цхьаьна бен болх: хьалхарчу озе хьаьжжина, дешнаш тобанашкахь цхьаьнатохар.  Дешаран диалог: «Стенца къаьста аларехь мукъа аьзнаш мукъазчу аьзнех?», диалогехь дакъалацаран жамӀ санна: дуьхьало йолуш/йоцуш долу мукъа а, мукъаза а аьзнаш довзар.  Шимма цхьаьна бен болх: озан хӀоттаман моделаш йустар (цхьатералла, башхаллаш).  Дешнаш дешдакъошца алар. Дош дешдакъошца декъар. Дешдакъойн билгалбинчу барамца дешнаш харжар.  Тобанашкахь болх: дашехь дешдакъойн бараме хьаьжжина, дешнаш вовшахтохар.  Дашехь маса дешдакъа ду билгалдоккхуш, тӀечӀагӀдар а далош, комментарешца шардар кхочушдар.  Шимма цхьаьна бен болх: дешдакъойн билгалбинчу барамца дешнаш харжар. |  |
| **4.** | **Графика**  **(«Дешар» декъаца цхьаьна Ӏамош йу)** | Аз а, элп а довзар (къастар): элп аз билгалден хьаьрк санна. Доккха а, могӀанан а элп. Нохчийн меттан элпаш. Абат (алфавит).  Нохчийн алфавитан оьрсийн алфавитах къастар.  Нохчийн графикийн дешдакъойн принцип. Нохчийн меттан шина хьаьркаца билгалдо ша-тайпа мукъа *(аь, уь, оь)* а, мукъаза (*гI, кх, къ, кI, пI, тI, хI, хь, цI, чI*) а аьзнаш. Нохчийн меттан элп *Ӏ*. Дешнийн аьзнийн-элпийн анализ.  *Е, ё, ю, я, й* элпийн гӀуллакх.  Адамийн фамилешкахь а, цӀерашкахь а, дийнатийн а, гӀалийн, йартийн, урамийн цӀерашкахь а доккха элп е*, ё, я, яь, ю, юь* йаздар.  Нохчийн алфавитехь элпийн хьалх-тӀаьхьалла.  Нохчийн меттан элпаш. Доккха а, могӀанан а элп. Абат (алфавит). Нохчийн алфавитан оьрсийн алфавитах къастар. | Алфавитан къепехь дешнаш билгалдахар.  Ӏамийнчу элпашца долу дешнаш дешар.  Шардар: «Аз элпаца билгалде».  Билгалдинчу озаца долу дешнаш харжар.  Йазден а, тайп-тайпана аьзнаш билгалден а элпийн тоба йар.  Шалхачу элпашца долу дешнаш дӀайаздар.  Аьзнаш аларна а, довзарна а тӀехь массара цхьаьна бен болх.  Нохчийн алфавитан элпаш бӀаьран (визуальное) довзийтар.  Даккхийчу а, кегийчу а элпийн дифференциаци.  Йаздина элп хьехархочо йеллачу кепаца догӀуш хилар билгалдар.  Ловзаран процессехь элпаш довзар.  Тобанашкахь болх: шалхачу элпашца долу дешнаш тобанашка дерзор *(аь, оь, гӀ, чӀ, къ…).*  Ша бен болх: алфавитан рогӀаллехь дешнаш дӀайаздар.  Алфавитах, нохчийн алфавитан элпийн рогӀаллех долчу хаарех а лаьцна хьехархочун дийцар.  Ловзаран кепехь шардар: «Алфавит кхидӀа дӀахьо (йийца)».  Шимма цхьаьна бен болх: дешнаш алфавитан къепе далорехь гӀалаташ къастор. |  |
| **5.** | **Йешар**  **(29 сахьт)** | Дешдакъошца йешар (мукъа аз билгалдечу элпе хьаьжжина). Дешдакъошца шера а, индивидуальни темпаца йогӀучу сихаллица дийнна дешнашца а йешар. Сацаран хьаьркашца йогӀучу соцунгӀашца а, интонацица (иэшарца) а йешар. Дешнаш, дешнийн цхьаьнакхетарш, предложенеш, йаккхий йоцу тексташ кхеташ йешар. Йаккхий йоцчу прозин текстийн а, стихотворенийн а исбаьхьаллин йешар. Хьехархочун хаттаршна тӀетевжаш а, шеггара а текст схьайийцар.  Нийсааларан (орфоэпин) йешар (дийнна дешнаш деша дуьйлалуш). Нийсайаздаран (орфографин) йешар (проговаривание), дӀайоьшуш йазйарехь а, схьайазйарехь а ша шен таллам (самоконтроль) баран гӀирс санна. | Дешдакъош, дешнаш, предложенеш йешаран говзалла кхиор.  Дешнаш (схьа)аларан процессехь аьзнаш къастор.  Хьехархочо билгайаьккхина дашехь аз билгалдаран иэшаран кеп йухаметтахӀоттор.  Шардар: дешна дешдакъа, шен цӀарехь и дешдакъа долчу суьртаца цхьаьнадалор.  Шардар: билгалдинчу элпашца дешдакъош кхоллар: *а, аь, оь, у, уь…*  Шимма цхьаьна бен болх: мукъазчу элпаца керла дешдакъош кхолла: *кх, къ, хӀ, чӀ…*  Билгалдина дешдакъош цхьатеррачу дешдекъаца тӀедуза, масала: …*ми (лами), …маз (ламаз), …зар (лазар), и.дӀ.кх.*  ТӀедожоран, хаттаран, дийцаран, айдаран иэшарца предложенеш алар.  Ловзаран кепехь шардар: «Чекхйаккха предложени», предложенин коьртачу ойланна тӀе а тевжаш, йешна чекхйахаза йолу предложенеш чекхйаха хаар шардар.  Йешаран шина тайпанан мехалаллех хьехархочун дийцар: нийсайаздаран а, нийсааларан (орфоэпин) а; оцу шина тайпанан йешаран Ӏалашонех а.  Йаздина ма-дарра (нийсайаздаран йешар) дешнаш алар. |  |
| **6.** | **Йоза**  **(29 сахьт)** | Йоза Ӏамор а, каллиграфин говзалла кхоллар а. Йоза кхочушдечу хенахь, ларбан оьшу уьнахцӀоналлин лехамаш бовзийтар. Куьйган пӀелгаш лелоран жигаралла (мелкая моторика) а, паргӀат куьг лелор а кхиор.  Тетрадь тӀехь кехатан агӀонан шортонехь а, классан уьнан шортонехь а ориентаци йан хаар кхиор.  Йозанан даккхий а, могӀанан а элпаш дӀайаздар карадерзор. ЦӀена а, къаьсташ долчу а хотӀаца йаздар. ДӀадоьшуш дешнаш а, предложенеш а йазйар.  Текст нийса схьайазйаран приемаш а, хьалха-тӀаьхьалла а.  Элпийн боцу графикин гӀирсийн гӀуллакхах кхетар: дешнашна йукъарчу кӀайдарган, сехьадаккхаран хьаьркан. | Йозанехь уьнахцӀоналлин бакъонаш ларйар.  Даккхий, кегий элпаш, элпийн цхьаьнакхетарш, дешдакъош, дешнаш йаздаран говзалла кхиор.  Йозанан доккха а, жима а элп диллар карадерзор.  Элпийн боцчу графикин гӀирсийн гӀуллакхах кхетар – дешнашна йукъахь кӀайдарг, сехьадаккхаран хьаьрк.  Предложенийн йуьххьехь а, долахь цӀераш йазйарехь а доккхачу элпах нийса пайдаэцар.  Зорбанан а, йозанан а тексташ тӀера дешнаш а, йаккхий йоцу предложенеш а схьайазйар.  Йазйинчу предложенийн нийса кечйаран мах хадор (предложенин йуьххьехь доккха элп, чаккхенгахь тӀадам).  Дешнаш а, предложенеш а, 25 дашал сов барам боцу тексташ а нийса схьайазйан (йукъахдитарш а доцуш, элпаш а ца талхош);  Нийсайаздар аларца ца къаьсташ долу дешнаш а, 3-5 дашах лаьтта предложенеш а, 20 дашал сов барам боцу тексташ а олуш дӀайазйан (йукъахдитарш а доцуш, элпаш а ца талхош);  Ловзар: Элпаш стенах лаьтташ ду?  Элпийн модель хӀоттор (кехат, картон, пластилин)  Шардар: Элп нийса ала *(к, къ, кӀ, кх…).*  Ловзаран кепехь шардар «Элпана хӀун хилла?»: кеп талхийнчу элпийн анализ йар,  тӀеоьшу элементаш билгалйар.  Практикин болх: элпан дӀайаздар нийса хилар таллар, шен элпаш йеллачу кепаца дустар.  Шардар: шина-кхаа дашах лаьташ йолу предложенеш олуш дӀайазйар, масала: *Лала илли ала.Нана хи мала.*  Шимма цхьаьна бен болх: зорбанан а, йозанан а шрифтаца йаздина долу цхьа дешнаш вовшашца дустар.  Шардар: зорбанан кепехь йаздина дешнаш йозанан кепехь дӀайаздар. |  |
| **7.** | **Орфографи а, пунктуаци а**  **(«Йоза» декъаца цхьаьна Ӏамош йу)** | Нийсайаздаран бакъонаш а, царах пайдаэцар а: дешнаш къаьстина йаздар; предложенин йуьххьехь а, долахь цӀерашкахь а (адамийн цӀерашкахь, дийнатийн, гӀалийн, йартийн, урамийн а цӀерашкахь) а доккха элп йаздар; адамийн цӀерашкахь, фамилешкахь, дайн цӀерашкахь а *я, яь, ю, юь, е, ё* элпийн а, долахьчу цӀерашкахь а, тӀеэцначу дешнашкахь а  *я, ю, е, ё* элпийн а нийсайаздар; нохчийн меттан шалхачу мукъазчу элпийн (*хь,кх,цӀ, къ, пӀ,...)* нийсайаздар; *ю, ы, ф, я, щ* элпашца долчу дешнийн нийсайаздар; мукъазчу аьзнийн цхьаьнакхетарш доцчу дешдакъошца долу дешнаш сехьадахар; предложенин чаккхенгахь сацаран хьаьркаш. | Шардар: предложенин йуьхь а, чаккхе а нийса кечйарца а, дешнашна йукъара кӀайдаргаш ларйарца а дешнийн гуламах хӀоттийна предложени дӀайазйар.  Доккхачу элпах пайдаэцаран меттигех тӀедоьжначу кепехь кхета а веш, комментарешца предложенеш дӀайазйар.  Доккхачу элпах пайдаэцаран меттигех кхетош комментари йеш предложенеш д1аязйар.  Ловзар «Дукха хьан?»: билгалдинчу элпана долахь цӀераш лахар (йалор) а, дӀайазйар а.  Практикин болх: Ӏамийнчу нийсайаздаран норманаш ма-бохху, текстан олуш дӀайазйар. |  |
| **8.** | **Маттах болу йукъара хаамаш**  **(1 сахьт, кхидӀа курсан массо декъехь Ӏамош ду)** | Мотт адамийн уьйр лелоран коьрта гӀирс санна. Уьйр лелоран Ӏалашонаш а, хьелаш а. | «Мотт – адамийн уьйран мехала гӀирс» темина хьехархочун дийцар.  Мотт адамийн уьйран, хаамийн, зӀенийн гӀирс хиларан йукъара кхетам.  Тексташца, суьрташцабечу балхахулабарта а, йозанан кепехь а тӀекере лелор.  Кхоллараллин тӀедиллар: йозанан къамелах пайдаэца оьшу хьал гайтар. |  |
| **9.** | **Фонетика**  **(3 сахьт)** | Къамелан аьзнаш. Мукъа, мукъаза аьзнаш а, уьш довзар а. Зевне, къора мукъаза аьзнаш а, уьш довзар а. Нохчийн меттан ша-тайпа аьзнаш.  Дешдакъа. Дашехь дешдакъойн барам. Дешнаш дешдакъошка декъар (мукъазчу аьзнийн цхьаьнакхетарш доцу атта дешнаш). | Аьзнийн, элпийн йукъара башхаллин сурт хӀоттор.  Олучу дешнашкахь аьзнаш билгалдар, артикуляцина тӀе тидам бохуьйтуш, аьзнаш алар.  Дешнийн аьзнийн моделаш хӀиттор.  Дешан аьзнийн а, элпийн а билгалдар (обозначение) дустар.  Мукъачу а, мукъазчу а аьзнийн къастар а, царна йукъара башхалла (разница) а.  Нохчийн меттан ша-тайпа мукъа а, мукъаза а аьзнаш дагардар.  Мукъий, мукъазий аьзнаш билгалден мукъачу а, мукъазчу а аьзнийн а, элпийн а маьӀна къастаран меттигна тӀехь тергам.  *е, ё, ю, я* элпийн маьӀна билгалдаккхар.  ТӀеэцначу дешнашкахь бен лелаш доцчу элпийн (*ё, я, ю, ы, ф, щ*) алар (воспроизведение).  Дош а, дешдакъа а билгалдар, царна йукъарчу башхаллех кхетор.  Тайп-тайпанчу дешнийн дешдакъойн хӀоттамна тӀехь тергам.  Дашехь маса дешдакъа ду билгалдар.  Дешнаш цхьана могӀанера вукху могӀане сехьадахар.  Дешнаш дешдакъошка декъар.  Предложенехь дешнаш вовшех къаьстина (кӀайдаргехула) йаздар.  Долахь цӀераш (адамийн цӀераш, ден цӀе, фамилеш, дийнатийн цӀераш) доккхачу элпаца йазйан, иштта йаздарх кхето.  «Нохчийн меттан аьзнех лаьцна вайна хӀун хаьа?» темина къамел, йоза-дешар Ӏаморехь долу хаарш карладахар.  Дешан схема хӀоттор.  Озана характеристика йала хаар.  Оьрсийн маттехь доцчу шалхачу элпийн нийса йаздар а, аьзнийн схьаалар а кхочушдар.  Ловзаран кепехь шардар «Билгалдинчу озана дош даладе»: (***Д****ада, ху****д****ар, бо****д****а, ба****д)****.*  Массо а дешнашкахь муьлха аз ду цхьаттера хезаш? Оцу озана дош даладе: дашна йуьххьехь, йуккъехь, чаккхенгахь.  Шардар: йалийнчу билгалонашца аьзнаш билгалдахар (барта).  Шимма цхьаьна бен болх: билгалбинчу бухцааьзнаш тобанашка дерзор.  Дош, дешдакъа билгалдар, коьртачу башхаллех (различие) кхетор.  Тайп-тайпанчу дешнийн дешдакъойн хӀоттамна тӀехь тергам.  Дош сехьадаккхархьама дешдакъошка декъар.  Дашехь маса дешдакъа ду билгалдар. |  |
| **10.** | **Графика**  **(3 сахьт)** | Аз а, элп а. Аьзнаш а, элпаш а довзар. Нохчийн меттан ша-тайпа (шалха) элпаш.  ТӀеэцначу дешнашкахь бен пайда ца оьцу *е, ё, ю, я* элпаш. Адамийн цӀерашкахь, фамилешкахь, дайн цӀерашкахь а, дийнатийн цӀерашкахь а доккха элп.  Нохчийн абат (алфавит): элпийн цӀераш, церан хьалх-тӀаьхьалла. Дешнийн къепйоза рогӀаллехь нисдархьама, абатах пайдаэцар.  Элпийн боцу графикин гӀирсаш: дешнашна йукъара кӀайдарг, сехьадаккхаран хьаьрк. | Долахь цӀераш доккхачу элпаца йазйар.  Долахьчу цӀерех пайда а оьцуш, шимма цхьаьна предложенеш хӀиттор.  Дешнийн аьзнийн-элпийн хӀоттаман моделаш хӀиттор.  Дешаран диалог «Дешнийн аьзнийн а, элпийн а хӀоттам бустар».  Шардар: дашехь маса дешдакъа ду билгалдар,  дош дешдакъошка декъаран бакъонах кхетор.  *е, ё, ю, я* элпийн маьӀна билгалдаккхар.  ТӀеэцначу дешнашкахь бен лелаш доцчу элпийн *(ф, ё, ю, ы, щ)* цӀе йаккхар, алар.  Ловзаран кепехь шардар: «Дашах лаьцна дика хьан дуьйцур дара?», шардар кхочушдарехь, аьзнаш элпашца билгалдарх; дешан аьзнийн а, элпийн а хӀоттамах барта къамелан алар хӀотто хаар карадерзадо.  Ловзар-къовсадалар «Карлайаккха абат»  Шимма цхьаьна бен болх: йукъахдитина мукъа а, мукъаза а элпаш йукъа а хӀиттош, дешнаш кхоллар.  Предложенин йуьххьехь а, долахь цӀерашкахь а доккхачу элпан нийсайаздар.  Шардар: Дешнашкахь йукъахдитина элпаш йукъахӀиттор. |  |
| **11.** | **Орфоэпи**  **(курсан массо декъехь Ӏамош йу)** | Аьзнаш а, аьзнийн цхьаьнадараш а алар: шала мукъаза *ккх, тт, лл, и.д.кх.* | Дешнашкахь йукъахдитина элпаш хӀиттор.  Шалха элпаш *ккх, тт, лл и.дӀ.кх.* дехха, цхьа аз санна, алар.  Билгалдинчу элпан меттиг алфавитехь билгалйаккхар.  Шардар: предложенехь дош нийса дӀадеша, масала: Арахь *догӀа ду. НеӀаран догӀа ду.* |  |
| **12.** | **Лексика**  **а, морфологи а**  **(6 сахьт)** | Дош меттан дакъа санна (довзийтар).  Дош хӀуманан, хӀуманан билгалонан, хӀуманан даран цӀе санна (довзийтар).  Синонимаш а, антонимаш а (йукъара кхетам, терминаш а ца йалош). | Дешаран диалог: Муьлхачу хаттаршна жоп дала тарло дешнаша?  ХӀума а, хӀуманан билгало а, дар а гойту дешнаш (*мила? хӀун? хӀун дина? и.д.кх.)* хаттаршкахула къастор.  Шардар: предложенешкахь тера, дуьхьал маьӀна долу дешнаш карор а, кхин тӀе лахар а *(йоккха-жима, лекха-лоха).*  Шардар: *мила?* бохучу хаттарна жоп лун, адам билгалден а, *хӀун?* бохучу хаттарна жоп лун, адам доцург билгалден а, дешнаш текстехь харжар.  Шимма цхьаьна бен болх: *цхьаъ, шиъ, дуккха а* бохучу дешнашца дешнийн цхьаьнакхетарш хӀиттор а, къамелехь царех нийса пайдаэцар а.  Тобанашкахь болх: адам билгалден а, хӀуманаш билгалйен а дешнаш довзар.  Шимма цхьаьна бен болх: хӀуманан цӀе суьртаца цхьаьнайалор (*кхор, Ӏаж…);* дийнатийн цӀераш церан суьрташца цхьаьнайалор (*цициг, жӀаьла…*), и.дӀ.кх.  Бос билгалбен цӀе а, бос (бесан сурт) а цхьаьнабалор.  Шимма цхьаьна бен болх: кху тайпа «*хӀума + хӀуманан билгало»* дешнаш цхьаьнадалор. |  |
| **13.** | **Синтаксис**  **(3 сахьт)** | Дешнийн цхьаьнакхетар (довзийтар). Предложени меттан дакъа санна (довзийтар). Предложенин схема. Предложенин схема йешар. Предложени а, цуьнан схема а йустар (соотнесение). Схемехула а, билгалдинчу дешнашкахула а предложенеш хӀиттор.  Предложенехь дешнийн къепе. Предложени дӀайазйаран бакъонаш. МаьӀнийн хаттарийн гӀоьнца предложенехь дешнийн уьйр билгалйаккхар. Кепах йохийна предложенеш йухаметтахӀиттор. Цхьаьнатоьхначу дешнийн кепех предложенеш хӀиттор.  Текст. Текстан билгалонаш. Текстан тема а, цӀе а. | Предложенин схема йеша хаар.  Предложени а, цуьнан схема а цхьаьнайалор.  Билгалдинчу дешнашца а, схемица а предложенеш хӀиттор.  Хаттаран, айдаран, дийцаран, тӀедожоран предложенеш дифференцировать йар.  Шардар: предложенеш билгалйинчу иэшарца (интонаци) йешар.  Шимма цхьаьна бен болх: кеп талхийна предложени нисйе (иэделлачу дешнех предложени кхолла), масала: *дахара, тхо, хьуьнах, селхана.*  Шимма цхьаьна бен болх: текстан дакъош къастор, церан къастор нийса хиларх кхетор.  Практикин болх: кеп талхийна текст схьайазйар, предложенийн кепаш нийса йалор (йуьххьехь доккха элп, чаккхенгахь хьаьркаш). |  |
| **14.** | **Орфографи а, пунктуаци а**  **(8 сахьт)** | Нийсайазйаран бакъонаш а, царах пайдаэцар а: предложенехь дешнаш къаьстина йаздар; предложенин йуьххьехь а, долахь цӀерашкахь а доккха элп йаздар: адамийн цӀерашкахь а, фамилешкахь а, дийнатийн цӀерашкахь а; адамийн цӀерашкахь, фамилешкахь, ден цӀерашкахь, дийнатийн цӀерашкахь *я, яь, ю, юь, е, ё* элпийн нийсайаздар, тӀеэцначу дешнашкахь *я, ю, е, ё* элпийн нийсайаздар; нохчийн меттан мукъазчу элпийн *(хь, хӀ, кх, чӀ и т.д.)* нийсайаздар*; щ, ь, ы, ф* элпашца долчу дешнийн нийсайаздар; дешнаш сехьадахар; предложенин чаккхенгахь сацаран хьаьркаш: тӀадам, хаттаран а, айдаран а хьаьркаш.  Текст схьайазйаран алгоритм. | Нийсайаздаран а, пунктуацин а бакъонаш Ӏамор.  Цхьана могӀанера вукху могӀане даха аьтто хиларца дешнаш вовшашца дустар.  Алар цхьаъ долуш, йазйар тайп-тайпана долчу дешнашна тӀехь тергам, масала: *мотт, цӀе, ча, мӀара.*  Шардар: долахь цӀераш йукъахь йолу предложенеш дӀайазйар.  Кхоллараллин тӀедиллар: алгоритмана тӀе а тевжаш, долахьчу цӀерийн билгалбаьккхинчу барамца, «Сан доьзал» цӀе йолу доккха доцу дийцар йазде. |  |
| **15.** | **Къамел кхиор**  **(10 сахьт)** | Къамел адамашна йукъахь тӀекере лелоран коьрта кеп санна. Барта а, йозанан а къамел: коьрта башхаллаш (отличия). Дош къамелан дакъа санна. Къамелехь дешан маьӀна (роль). Предложени а, текст а къамелан дакъош санна (довзийтар). Текстан цӀе. Шен (долахь) текст хӀоттор.  ТӀекеренан хьелаш: тӀекеренан Ӏалашо, хьаьнца, мичахь кхочушхуьлу тӀекере. Барта тӀекеренан хьелаш (диалогаш ролашца йешар, видоматериалашка хьажар, аудиозаписе ладогӀар).  Дешаран а, Ӏер-дахаран а хьелашкахь къамелан этикетан норманаш (маршала хаттар, Ӏодика йар, бехк цабиллар дехар, баркалла алар, дехар дар). | Ӏаматан элементаш йовзар (форзац, шмуцтитул, чулацам, билламаш, дошам-йуххедиллар).  Адамийн дахарехь меттан а, къамелан а маьӀнах, кхечу халкъийн меттанийн ларам беш, алар.  Хьехархочун къамел хазарца тӀеэцар.  Къамелан гӀуллакхдаран коьрта тайпанашбилгалдар*: ладогӀар, дийцар (къамел дар), йоза, йешар.*  Хезна текст йозанан кепехь схьайийцар.  Къамелан дакъа санна текст, текстан коьрта билгалонаш йовзийтар.  Текст а, предложени а вовшех къастор.  БӀаьрсица а, хазарца а текстера предложенеш къастор.  ХӀоттийнчу хьесапца цхьаьнайогӀу барта а, йозанан а текст кхоллар.  ЛадугӀучу/йоьшучу текстана цӀе харжар.  3-4 къаьстинчу предложенех текст хӀоттор.  Йозанехь предложенин кеп нийса кхочушйар (йуьххьехь доккха элп, чаккхенгахь тӀадам).  Предложенийн схемаш хӀиттор а, кийча схемаш билгалйинчу предложенешца йустар а.  Ӏамийна нийсайаздаран а, пунктуацин а бакъонаш йозанехь ларйар.  Шимма цхьаьна бен болх: «Муьлха шеран хан дукхайеза хьуна?» темина диалог хӀоттор.  ТӀекеренийн тайп-тайпана хьелаш гайтаран суьрташца болх *(маршалла хаттар, Ӏодика йар, баркалла алар, дехар дар)*, хӀора хьолана догӀу этикетан дешнаш харжар.  Нохчийн гӀиллакх-оьздангаллин лексикица диалог хӀоттор.  Ролашца ловзар «Хьеший бахкар»: ламасташца догӀуш, хьеший тӀеэцар.  Шимма цхьаьна бен болх: «Цхьаьнакхетар»  къамелхочуьнга могашалла, гӀуллакх хаттар. |  |
| **Резерв (дийнна дешаран шарна) - 10 с.** | | | |  |

**2 класс (102 сахьт)**

|  |  |  |  |  |
| --- | --- | --- | --- | --- |
| **№**  **п/п** | **Дакъа** | **Чулацам** | **Ӏамор вовшахтохаран некъаш а, кепаш а. Дешархойн гӀуллакхдаран характеристика** | **ЭОР** |
| **1.** | **Маттах лаьцна йукъара хаамаш**  **(1 сахьт, кхидӀа курсан массо декъехь Ӏамадо)** | Мотт адамийн тӀекеренан коьрта гӀирс а, къоман культурин хилам а санна. Россин а, дуьненан а меттан шортенан тайп-тайпаналлех йуьхьанцара кхетамаш. Мотт бовзаран некъаш: тергам, анализ. | «Адамийн дахарехь меттан а, къамелан а маьӀна» темина къамел.  Мотт къоман культурин хилам а, адамийн уьйран коьрта гӀирс хиларх йукъахь жамӀан кеп йалор.  Шимма цхьаьна бен болх: нохчийн меттан хазаллех а, хьал долуш хиларх а хетарг кепе далор.  Россин Федерацехь меттанийн шорталлех болу хаамаш бийцаре бар.  Мотт Ӏаморан некъех лаьцна диалог.  Йукъахь жамӀан кеп йалор: тергам а, анализ, а – мотт Ӏаморан некъаш. | https://neb-chr.ru/read/cat/yazykoznanie |
| **2.** | **Фонетика, графика, орфоэпии**  **(8 сахьт, кхидӀа курсан массо декъехь Ӏамадо)** | Аьзнийн маьӀна къасторан гӀуллакх; аьзнаш а, элпаш а; зевне, къора мукъаза аьзнаш а довзар. Озан башхаллин характеристика: мукъа – мукъаза; зевне – къора мукъазнаш. Нохчийн меттан ша-тайпа мукъа фонемаш *(аь-аь, оь-оь, уь-уьй)* а*,* уьш элпашца билгалйар а *(аь, оь, уь, яь, юь).Я, яь, ю, юь, е(ё)* элпашца дешнаш*.Э, е* элпашца дешнаш*.* Деха а, доца а мукъанаш. *Й* элпаца долу дешнаш. Нохчийн меттан ша-тайпа мукъаза фонемаш *(гӀ, кӀ, къ, кх, пӀ, тӀ, хӀ, хь, цӀ, чӀ, Ӏ)* а*,* уьш элпашца билгалйар а*.Щ, ь, ы, ф* элпашца долу дешнаш. Шеконца *[оьв], [ой], [эв]* хеза дешнаш нийсайаздар*.*  Дешнаш дешдакъошка декъар (мукъаза элпийн цхьаьнакхетарш дерш а цхьаьна).  Дошамашца болх беш алфавитах болчу кхетамах пайдаэцар.  Элпийн боцу графикин гӀирсаш: дешнашна йуккъехь кӀайдарг, сехьадаккхаран хьаьрк, абзац (цӀен могӀа), сацаран хьаьркаш (Ӏамийнчун барамехь). | Схемина тӀе а тевжаш, аьзнийн характеристика кхочушйар.  Дешнашкахь элпийн а, аьзнийн а барам базар.  Мукъачу а, мукъазчу а аьзнийн артикуляцин башхаллаш.  Аьзнийн а, аьзнийн цхьаьнакхетарийн нийса алар. Шаьш билгалдечу озан характеристикехула элпийн классификаци кхочушйар.  Меттан коьчална тӀехь тергам: я, яь, ю, юь, е (ё), э, е элпашца долчу дешнийн аьзнийн-элпийн хӀоттамехь йолчу башхаллех кхетор.  Нохчийн меттан ша-тайпанчу аьзнийн дифференциаци йар.  Шалхачу мукъазчу аьзнийн (гӀ, кӀ, къ, кх, пӀ, тӀ, хӀ, хь, цӀ, чӀ, Ӏ) алар.  Долахьчу а, йукъарчу а цӀерашкахь элпийн, аьзнийн барам базар, хӀора нисйеллачу меттехь элпийн, аьзнийн бараман галморзахаллех кхетор.  Цхьана могӀанера вукху могӀане даха аьтто хиларца дешнаш вовшашца дустар.  Графикин гӀирсех нийса пайдаэцар а, кхетор а: кӀайдарг, дош сехьадаккхаран хьаьрк, абзац, предлолженин чаккхенгахь тӀадам.  Дош сехьадаккхаран бакъонах пайдаэцар. |
| **3.** | **Лексика (12 сахьт)** | Дош декаран а, маьӀнин а цхьаалла санна. Дешан лексикин маьӀна (йукъара кхетам). Текстехула дешан маьӀна билгалдаккхар йа дошаман гӀоьнца маьӀна нисдар.  ЦхьанамаьӀнийн а, дукхамаьӀнийн а дешнаш (атта дешнаш, тергам).  Къамелехь синонимех а, антонимех а пайдаэцарна тӀехь тергам. | Дидактикин ловзар: «Муьлха дош ду хаал?» (суьрташкахула дешнаш довза деза).  Тобанашца болх: текстехь дешан маьӀнина тӀехь тергам, текстана тӀе а тевжаш, дешан маьӀна билгалдар.  Практикин болх: дошам тӀера, хьайна хьалха ца хууш хиллачу, кхаа дешан маьӀна схьайазде.  Тобанашца болх: кроссворд кхочушйар.  Дешнийн тайп-тайпана маьӀна гойтучу суьрташца болх, масала: *мотт, нӀаьна…,* суьрташна тӀе а тевжаш, дукхамаьӀнийн дешнийн маьӀнех кхетор.  Синонимийн, лексикин маьӀнина а, шайх пайдаэцначу предложенешна а тӀе а тевжаш, маьӀнийн тераллина а, башхаллина а тӀехь тергам.  Шина синонимах, харжамна комментари а йеш, билгалйинчу предложенехь уггар догӀург харжа хаар карадерзорна тӀехьажийна шардар.  Шимма цхьаьна бен болх: текстехь синонимаш лахар.  Суьрташца болх: суьртийн кепехь беллачу хаамах кхетаран а, далийнчу дешнашца – антонимашца иза цхьаьнайало хааран а хаарш кхиор.  Дидактикин ловзар: «Дуьхьал маьӀна долчу дешан цӀе йаккха».  Шимма цхьаьна бен болх: билгалдинчу дешнашна антонимаш йалор.  Практикин болх: предложенешкахь антонимаш лахар. |  |
| **4.** | **Дешан хӀоттам (морфемика)**  **(3 сахьт)** | Орам дешан ца хилча ца долу дакъа санна. Цхьанаораман (гергара) дешнаш. Цхьанаораман (гергарчу) дешнийн билгалонаш. Дешнашкахь орам къастор (аттачу меттигашкахь). | «Гергара стаг хьанах олу?» темина дешаран диалог.  «Гергара дешнаш» боху кхетам йукъабалор.  Гергарчу дешнашна тӀехь тергам (тералла, башхалла).  Ловзаран кепехь шардар: «Совнаха дош караде».  Меттан коьчална а, суьрташна а тӀехь тергам: къамелехь шена зеделлачунна а, суьрташна а тӀе а тевжаш, масех гергарчу дешан маьӀнаш дуьхь-дуьхьал хӀиттор, дешнийн маьӀнашкахь терачух а, къаьстачух а хетарг алар, шен гӀоьнца, дерриг гергарчу дешнийн маьӀнах кхето таро лун дош гучудаккхар.  Дешаран диалог: «Гергарчу дешнийн йукъарчу декъах хӀун ала мегар ду?»  Цхьаьна бен болх: дешнашкахь коьрта дакъа билгалдар (орам). |  |
| **5.** | **Морфологи**  **(15 сахьт)** | Къамелан дакъош.  ЦӀердош (довзийтар): йукъара маьӀна, хаттарш *(«мила?», «хӀун?»)*, къамелехь пайдаэцар. Йукъара а, долахь а цӀердешнаш (фамилеш, цӀераш, дайн цӀераш, дийнатийн цӀераш, меттигийн цӀераш). | Дешаран диалог: «Вайн къамел стенах лаьтта?»  «Къамелан дакъош» боху кхетам йукъабалор.  Билгалдинчу дешнийн гуламна тӀехь тергам: хӀун билгалйо, муьлхачу хаттарна жоп ло, жамӀ дар, «цӀердош» кхетам йукъабалор.  Шимма цхьаьна бен болх: муьлхачу хаттаршна жоп ло хьаьжжина, цӀердешнаш шина тобане декъар («хӀун?» йа «мила?»).  Адамийн цӀераш, ден цӀераш, фамилеш, дийнатийн цӀераш, меттигийн цӀераш билгалйечу цӀердешнех лаьцна дешаран диалог.  «Долахь», «йукъара» боху кхетамаш йукъабалор.  ЦӀердешнийн лексикин маьӀнина тӀехь тергам.  Шардар: билгалбинчу баххашца текстехь дешнаш лахар (масала, дешаран гӀирсийн цӀераш йоху дешнаш, Ӏаламан хиламийн, доьзалан декъашхойн, и.д.кх.).  Дифференциаци йарехула тӀедиллар: дешнийн тобанийн йукъара билгало гучуйаккхар. |  |
| Хандош (довзийтар): йукъара маьӀна, хаттарш *(«хӀун до?», «хӀун дина?», «хӀун дийр ду?»)*, къамелехь пайдаэцар. | Билгалдинчу дешнашна тӀехь тергам: хӀун билгалйо, муьлхачу хаттарна жоп ло, жамӀ дар, «хандош» боху кхетам йукъабалор.  Хандешан лексикин маьӀнина тӀехь тергам.  Дифференциаци йарехула тӀедиллар: хаттаршка хьаьжжина хандешнаш тобанашка дерзор.  Практикин болх: дешнийн гуламна йукъара хандешнаш схьайаздар.  Шимма цхьаьна бен болх: текстехь хандешнаш карор.  Ша бен болх: предложенина хандош йукъахӀаттор. |  |
| Билгалдош (довзийтар): йукъара маьӀна, хаттарш *(«муха?», «хьенан?» «стенан?»)*, къамелехь пайдаэцар.  зависимости от того, какие признаки предметов они обозначают (цвет, вкус, размер).  Работа в группах: соотнесение имен прилагательных и вопросов к ним *(муха? хьенан? стенан?)*. | Билгалдинчу дешнашна тӀехь тергам: хӀун билгалйо, муьлхачу хаттарна жоп ло, жамӀ дар, «билгалдош» боху кхетам йукъабалор.  Билгалдешан лексикин маьӀнина тӀехь тергам.  Шимма цхьаьна бен болх: муха? бохучу хаттарна жоп луш долу билгалдешнаш, хӀуманан муьлха билгало (бос, чам, барам) гойту хьаьжжина, кхаа тобане дӀасадекъар.  Тобанашкахь болх: билгалдешнаш а, царна хӀиттош долу хаттарш а цхьаьнадалор (муха? хьенан? стенан?).  Ша бен болх: текстера билгалдешнаш схьайаздар.  Дифференциаци йарехула тӀедиллар: билгалдешнийн тобанан йукъара билгало гучуйаккхар.  Практикин болх: билгалдешнаш (деллачу билгалдешнашна йукъара) предложенешна йукъайаздар. |  |
| ДештӀаьхье. Уггар йаьржина дештӀаьхьенаш: *тӀе, тӀера, чу, чуьра, кӀел*, и. д. кх. | Шардар (тергам): муьлха предложени нийса хӀоттийна йу? Масала, Чорпа йай тӀехь йу. Чорпа йай чохь йу…?  «ДештӀаьхье» боху кхетам йукъабалор.  «Стенна оьшу дештӀаьхьенаш?» темина дешаран диалог.  Кхоллараллин болх: тайп-тайпанчу дештӀаьхьенех пайда а оьцуш, цхьатеррачу дешнийн гуламах предложенеш хӀиттор.  Ловзаран кепехь шардар: «ДештӀаьхьенаш тиллайелла». |  |
| **6.** | **Синтаксис**  **(6 сахьт)** | Предложенехь дешнийн къепе; предложенехь дешнийн уьйр (карладаккхар).  Предложени меттан дакъа санна. Предложени а, дош а. Предложенин дашах къастар.  Аларан Ӏалашоне хьаьжжина, предложенийн тайпанаш: дийцаран, хаттаран, тӀедожоран предложенеш.  Синхаамийн иэшаре (эмоцин окраске) хьаьжжина, предложенийн тайпанаш (интонацехула (иэшарехула): айдаран а, айдаран йоцу а предложенеш. | Дашна а, предложенина а тӀехь тергам.  «Предложенехь дешнаш вовшех муха дозу?» темина дешаран диалог.  Шардар: нийса хӀиттийна предложенеш схьакъастор (билгалйинчарна йукъара).  Дешаран диалог: «Предложенин чаккхенгахь муьлха хьарк дилла деза муха хаа деза?».  Тобанашкахь болх: кеп талхийнчу текстехь предложенийн, чаккхенгахь йогӀу сацаран хьаьрк хӀотторца, доза къастор.  Шимма цхьаьна бен болх: дешнийн билгалбаьккхинчу гуламах предложенеш хӀиттор.  Шимма цхьаьна бен болх: эмоцин иэшаре хьаьжжина къаьсташ йолу предложенеш йустар, йогӀучу иэшарца предложенеш алар. |  |
| **7.** | **Орфографи а, пунктуаци а (22 сахьт)** | Предложенин йуххьехь а, долахь цӀерашкахь а доккха элп (цӀераш, фамилеш, дийнатийн цӀераш); предложенин чаккхенгахь сацаран хьаьркаш; дош цхьана могӀарера вукху могӀаре сехьадаккхар (дешан морфемин декъадалар тидаме а ца оьцуш);  Нийсайаздаран син иралла нийсайаздаран гӀалат дан тарлун меттигах кхетар санна. Дешан йаздар къасторхьама (нисдархьама), Ӏаматан тӀерачу нийсайаздаран дошамах пайдаэцар.  Нийсайаздаран бакъонаш а, царах пайдаэцар а: долахь цӀерашкахь доккха элп: цӀераш, фамилеш, дайн цӀераш, дийнатийн цӀераш, меттигийн цӀераш; йукъарчу цӀерашкахь а, кхечу къамелан дакъошкахь а (нохчийн меттан дешнашкахь ) *я, яь, ю, юь, е (ё)* элпийн нийсайаздар, тӀеэцначу (йукъарчу) дешнашкахь *я, ю, е (ё)* элпийн нийсайаздар; долахь цӀерашкахь: цӀерашкахь, фамилешкахь, дайн цӀерашкахь, дийнатийн цӀерашкахь, меттигийн цӀерашкахь (нохчийн меттан дешнашкахь) *я, яь, ю, юь, е (ё)*элпийн нийсайаздар, тӀеэцначу дешнашкахь (долахь цӀерашкахь) *я, ю, е (ё)* элпийн нийсайаздар; нохчийн меттан мукъазчу элпийн *(къ, кӀ, кх, гӀ, и.д.кх.)* нийсайаздар; шеконца *[оьв], [ой], [эв]* хезачу дешнийн нийсайаздар *(-эв,-аьв,-ев)*; *щ, ь, ы, ф* элпашца долчу дешнийн нийсайаздар; деха мукъа*и, уь* хезачохь *й* элп йаздар; дештӀаьхьенаш цӀердешнашца къаьстина йазйар. | Дешаран диалог: «Схьайазйарехь дарийн къепен алгоритмах муха пайдаэца беза?»  Комментарица йоза кхочушдар: йаздечу долахьчу а, йукъарчу а цӀердешнашнийн дӀайаздаран башхаллех кхетор.  Деха *и, уь* элпашна тӀаьхьа *й* элп йазйаран бакъо тӀечӀагӀйарна шардар. Вовшеталлар.  Бакъонах пайдаэцаран ша шена таллам бар.  Меттан коьчална тӀехь тергам: дош сехьадаккхаран бакъонца доьзначу хаттарна, билгалйинчу коьчалан анализан буха тӀехь жоьпан кеп йалор, дешнаш сехьадахаран бакъо къастор (тайар).  Таблицица болх (цхьана бӀогӀамалгехь дешнаш дешдакъошца декъна ду, вукху бӀогӀамалгехь изза дешнаш сехьадахарна декъна ду): дешнаш дешдакъошка декъаран, дешнаш сехьадахаран башхаллаш дуьхь-дуьхьал хӀиттор, къаьсташ долчух кхетам балар.  Практикин болх: сехьадаха мегачу кепара декъарца дешнаш дӀайаздар, дешнаш сехьадохуш декъарехь ша шена мах хадор кхочушдар.  Дифференциаци йарехула тӀедиллар: билгалбинчу буха тӀехь дешнаш карор (сехьадаха ца мега дешнаш).  Шимма цхьаьна бен болх: дешнаш сехьадахарна декъарехь даьхначу гӀалатех кхетор.  Ша шена таллам: шен кхечу предметашкара йозанан белхаш, дешнаш сехьадахаран бакъонах пайдаэцарехь хила тарло гӀалаташ нисдаран Ӏалашонца, таллар.  Практикин болх: долахь цӀердешнаш йаздаран бакъонах пайда а оьцуш, предложенеш дӀайазйар.  Шимма цхьаьна бен болх: долахь цӀердешнийн (цӀераш, фамилеш, дийнатийн цӀераш, меттигийн цӀераш) йаздаран бакъонах тӀейоьжначу кепехь пайдаэца дезачу хаттаршна жоьпаш далар.  Кхоллараллин тӀедиллар: пхеаннал кӀеззиг долахь цӀердош (цӀераш, фамилеш, дийнатийн цӀераш, меттигийн цӀераш) шеца долу текст йазйар.  Дешаран диалог: «Муха хӀотто йеза, хила тарло нийсайаздаран гӀалат гучудаккхархьама, дарийн къепен план».  Шимма цхьаьна бен болх: гергарчу дешнийн могӀанехь гергара доцу дош гучудаккхар.  Комментарица йоза кхочушдар: *[оьв], [ой], [эв]* аьзнашца долчу дешнийн нийсайаздарехула Ӏамийнчу бакъонах пайдаэцар шардар.  Нийсайаздаран тренинг: *я, яь, ю, юь, е* элпашца долчу йукъарчу, долахьчу цӀердешнийн нийсайаздар.  Суьрташца а, царна буха йаздинчу дешнашца а болх, *кӀора-къора, го-гоь,* и.д.кх. тайпанан дешнийн анализ кхочушйо.  Тобанашкахь болх: билгалбаьхначу баххашца дешнийн тобанаш йар: цхьаьнадогӀу йа ца догӀу дешан орамехь мукъазчу аьзнийн алар а, йаздар а.  Шимма цхьаьна бен болх: текстехь Ӏамийнчу бакъонашца догӀучу дешнийн йаздаран декъехь тӀечӀагӀдарш далор. |  |
| **8.** | **Къамел кхиор**  **(20 сахьт)** | Коммуникативни хьесап эвсараллица кхочушдархьама, барта тӀекеренан Ӏалашонашца а, хьелашца а цхьаьнабогӀу меттан гӀирсаш харжар (деллачу хаттарна жоп далархьама, шена хетарг алархьама). Къамел дан хаар (дӀадоло, къамелехь дакъалаца, къамел чекхдаккха, тидам тӀеберзо, и. д.кх.). Къамелан диалоган кеп практикехь карайерзор. Дешаран а, Ӏер-дахаран а тӀекеренан хьелашкахь къамелан этикетан норманаш а, орфоэпин (нийсааларан) норманаш а ларйар. Цхьаьна гӀуллакхдарехь шимма цхьаьна а, тобанашкахь а болх дӀахьуш, бартбан а, йукъарчу сацаме ван а хаар. | Шен дӀайахьарехь дешархой тӀекеренан хьолан башхаллаш билгалйаха Ӏема дешаран диалог: Ӏалашонаш, хьесапаш, декъашхойн хӀоттам, меттиг, хан, коммуникацин гӀирсаш. Диалоган жамӀдар: тӀекеренан хьолехь тӀекеренан Ӏалашо сецор, хьаьнца, мичахь дӀахьош йу тӀекере мехала хиларх а, меттан гӀирсаш харжар хьолан оцу башхаллех доьзна хиларх а хьехархочун хаам.  Билгалйинчу масех репликех комментарешца нийсаниг барта харжар, Ӏалашонца а, тӀекеренан хьелашца а цхьаьнабогӀу меттан гӀирсаш харжар бух болуш хилар тӀечӀагӀдар.  Ролашкахь ловзарш, къамел дӀадахьаран хаарш карадерзорна лерина сценкаш хӀиттор: дӀадоло, къамелехь дакъалаца, чекхдаккха, тидам шена тӀеберзо, и. д. кх.  Кхоллараллин тӀедиллар: къамел дӀадоло, къамелехь дакъалаца, чекхдаккха, тидам шена тӀеберзо, и.д.кх. оьшучу хьелашкахь шен диалогаш хӀиттор.  Къамелан этикетан норманашна тергам.  Этикетан аларш шардар йукъалоцу ролашкахь ловзар.  ХӀора дийнан тӀекере кхочушйарехь, шен къамелан культурин мах хадоран Ӏалашонца, шена тӀехь тергам.  Шардар: билгалйинчу тексташкахь тӀекеренан бакъонашца, къамелан этикетан норманашца доьзна гӀалаташ схьакарор, карийна гӀалаташ нисдар.  «Тергамхой» ролашкахь ловзар, ловзаран Ӏалашо йоьзна йу урокехь а, переменашкахь а барта тӀекеренан меттан а, меттан боцу а гӀирсийн харжар нийса хиларан мах хадорца.  Кхоллараллин тӀедиллар: диалогехь дакъалацаран бакъонашца долу плакат кхоллар (ладогӀа хаар, репликаш нийса тӀеэца хаар, къамелехь дакъалаца, хетарг дийца). |  |
| Суьртан репродукцихула барта дийцар хӀоттор. Ша бинчу тергамашкахула а, хаттаршкахула а барта дийцар хӀоттор. | Суьртийн репродукцешца болх, суьртана шен эмоцин откликан анализ йар, хӀиттийнчу хаттаршна жоьпаш далар.  Хаттаршна тӀе а тевжаш, суьрта тӀехула барта дийцар хӀоттор.  Исбаьхьаллин музеехула виртуале экскурси. |  |
| Текст. Текстан билгалонаш: текстера предложенийн маьӀнийн цхьаалла; текстера предложенийн хьалх-тӀаьхьалла; текстехь кхочушхилла йаьлла ойла гайтар. Текстан тема. Коьрта ойла. Текстан цӀе. Билгалйинчу тексташна цӀе харжар. Текстан дакъойн (абзацийн) хьалх-тӀаьхьалла. Предложенийн а, абзацийн а рогӀалла талхийна тексташ нисйар.  Текстийн тайпанаш: суртхӀоттор, дийцар, ойлайар, церан башхаллаш (йуьхьанцара довзийтар).  Декъалдар а, декъалдаран открытка (диллина кехат) а.  Текстах кхетар: текстехь болчу хааман буха тӀехь цхьалха жамӀаш кепе далоран хаар кхиор. Нийсачу интонацица (иэшарца) текстан хозуьйтуш исбаьхьаллин йешар.  Хаттаршна тӀе а тевжаш, 25-35 дешан барамехь йолу дийцаран текст ма-йарра схьайийцар. | Дешаран диалог «Дош, предложени, текст йустар», диалог кхочушйарехь дешан, предложенин, текстан тераниг, къаьсташ дерг гучудаккхар.  Меттан коьчална тӀехь тергам: текстийн а, «текст цахиларийн» (предложенийн хьал-тӀаьхьалла галйаьккхина/йукъарчу темица йоьзна йоцу масех предложении/цхьана хӀуманах лаьцна, амма ойла ца гойту масех предложени) масех масал, текстан билгалонийн йустар, гучуйахар: текстехь предложенийн маьӀнийн цхьаалла; текстера предложенийн хьал-тӀаьххьалла; текстехь кхочушхилла йаьлла ойла гайтар.  Шимма цхьаьна бен болх: текст а, предложенийн гулам а къастор, шена хетарг тӀечӀагӀдар.  Текстера предложенийн уьйран некъашна тӀехь тергам, текстехь предложенийн уьйран некъех шена хетарг алар.  Текстехь предложенийн хьалх-тӀаьхьаллина тӀехь тергам.  Ша бен болх: талхийна текст йухаметтахӀоттор – текстехь предложенийн нийса рогӀалла къастор.  Практикин болх: билгалйинчу текстийн коьртачу маьӀнин кеп кхоллар.  Текстан хӀоттамна тӀехь тергам, текстан хӀоттаман дакъа санна абзац йовзийтар.  Цхьаьна бен болх: абзацийн хьалх-тӀаьхьаллин къепе талхийнчу текстехь абзацийн рогӀалла къастор.  Дифференциаци йарехула тӀедиллар: дийначу текстехь абзацаш къастор.  Дийцаре дар: муха йоьзна йу текстан коьрта ойлахӀора абзацан чулацамца.  Практикин болх: текстан коьртачу ойланан кеп йалор.  Цхьаьна бен болх: текстана цӀе харжар.  Тобанашкахь болх: цхьана текстана тайп-тайпана цӀераш харжар.  Практикин болх: цӀеран а, текстан а йогӀуш хилар /йогӀуш цахилар къастор, шена хетарг тӀечӀагӀдар.  Кхоллараллин болх: билгалйинчу цӀарца текст хӀоттор.  Практикин болх: абзацийн галйаьккхина рогӀалла йухаметтахӀоттор, нисйина текст дӀайазйар.  Дешаран диалог: «Муьлха Ӏалашонаш хила мега тексташ кхоллараллехь? », текст кхолларан Ӏалашонех дешархоша шайна хетарг алар.  Текст-суртхӀотторна башхаллашна тӀехь тергам, цуьнан башхаллаш къастор, текстехь суртхӀоттор кхолларан гӀирсаш карор.  Текст-дийцарна башхаллашна тӀехь тергам, цуьнан башхаллаш къастор.  Текст-ойлайарна башхаллашна тӀехь тергам, цуьнан башхаллаш къастор.  Тобанашкахь болх: текст-дийцарш текст-сурхӀотторца йустар.  Декъалбарийн далийнчу масалшна анализ йарехь декъалваран жанран башхаллаш йийцаре йар, текстийн-декъалбарийн хӀоттаман анализ йар.  Кхоллараллин тӀедиллар: декъалваран открыткин текст кхоллар (декъалваран бахьана дешархоша шаьш хоржу).  Схьайийцаран (25-35 дешан барамехь дийцаран текст) бух санна йалийнчу текстан чулацамна йукъахь анализ йар.  Дешнаш, предложенеш, 60 дашал сов барам боцу тексташ нийса схьайазйан.  Ӏамийна нийсайаздаран бакъонаш тидаме а оьцуш, 55 дашал сов барам боцу тексташ олуш дӀайазйан.  Текстана хӀиттийнчу хаттаршна барта жоьпаш далар.  Хаттаршна тӀе а тевжаш, текст барта схьайийцар.  Хаттаршна тӀе а тевжаш, текстан чулацам йозанан кепехь ма-барра схьабийцар. Схьадийцар нисдан аьтто хуьлуьйту ша шена таллам бар. |  |
| **Резерв (дийнна дешаран шарна) – 15 сахьт** | | | |  |

**3 класс (102 сахьт)**

|  |  |  |  |  |
| --- | --- | --- | --- | --- |
| **№**  **п/п** | **Дакъа** | **Чулацам** | **Ӏамор вовшахтохаран некъаш а, кепаш а. Дешархойн гӀуллакхдаран характеристика** | **ЭОР** |
| 1. | **Нохчийн маттах болу хаамаш**  **(1 сахьт[[2]](#footnote-2), Ӏамор курсан дерриг дакъошкахь дӀахьо)** | Нохчийн мотт тӀекеренан мотт санна. Мотт бовзаран некъаш: тергам, анализ, лингвистикин эксперимент. | «Доьзалехь а, йукъараллехь а нохчийн маттах пайдаэцар» темина къамел.  Мотт къоман культурин хилам а, адамийн уьйран (тӀекере лелоран) коьрта гӀирс хиларх йукъахь жамӀан кеп йалор.  Шимма цхьаьна бен болх: нохчийн меттан хазаллех а, хьал долуш хиларх а хетарг кепе далор.  Меттан кхиаран некъех лаьцна диалог.  Нохчийн мотт кхиорах а, Ӏалашбарах а лаьцна хаамаш бийцаре бар.  Йукъахь жамӀан кеп йалор: тергам а, анализ, а – мотт Ӏаморан некъаш. | https://neb-chr.ru/read/cat/yazykoznanie |
| 2. | **Фонетика, графика, орфоэпи (курсан массо декъехь Ӏамадо)**  **(3 сахьт)** | Нохчийн меттан аьзнаш: мукъа/мукъаза, къора/зевне мукъазнаш. Деха а, доца а мукъа аьзнаш.  Йеха а, йоца а дифтонгаш иэ, уо, уьш йазйар а. Нохчийн маттахь ъ гӀуллакх. ъ, ь долчу дешнашкахь (айъа, тетрадь...) аьзнийн а, элпийн а хӀоттаман базар.  Дошамашца, справочникашца, каталогашца болх беш, алфавитах пайдаэцар.  Аьзнийн а, аьзнийн цхьаьнакхетарийн а аларан норманаш; дешнашкахь мукъачу аьзнийн дохалла (нохчийн маттахь жигара пайдаоьцучу дешнийн масалшца). | Азнийн классификаци дӀайахьа ладаме билгало къастор.  Шимма цхьаьна бен болх: тӀаьхьабогӀучу йукъахь бечу талламца аьзнийн билгалбинчу гуламна классификации йар.  Тобанашкахь болх: дешнийн билгалбинчу гуламехь элпийн а, аьзнийн а барам базар.  Ша бен болх: билгалдина дешнаш алфавитан къепехь дӀайаздар.  Дифференциаци йарехула тӀедиллар: алфавитан къепехь цӀераш дӀанисйеш кхочушдинчу тӀедилларехь гӀалаташ карор.  Дешнийн нийса алар а, йазйар къасторхьама нийсайаздаран дошамца болх бар.  Дошамашца, справочникашца алфавитах долчу хаарех боьзна болх барехула курсан массо дакъо Ӏаморехь практикин болх.  Мукъачу аьзнийн дохаллина тӀехь тергам.  Ловзаран кепехь шардар: тайп-тайпанчу предложенешкахь нийса дӀадеша дош |
| 3. | **Лексика**  **(3 сахьт)** | Дешан лексикин маьӀна.  Дешан нийса а, тӀедеана а маьӀна (довзийтар). | Дешаран диалог: «Мичахь лаха деза цадевза дешнаш?»  Дешнийн маьӀнех хьехархочун дийцар.  Суьртийн буха тӀехь дешнийн маьӀнашна тӀехь тергам.  Дошаман статьях лаьцна хьехархочо дийцар, статьян хӀоттамна тӀехь тергам.  Ша бен болх: Тетрадь тӀе дешан (билгалдинчу дешнех хаьржинчу) дошаман статья схьайазйар.  Шимма цхьаьна бен болх: предложенешкахь нийсачу а, тӀедеанчу а маьӀнашкахь дешнаш карор. |  |
| 4. | **Дешан хӀоттам**  **(морфемика)**  **(7 сахьт)** | Орам дешан ца хилча ца долу дакъа санна; цхьанаораман (гергара) дешнаш; цхьанаораман (гергарчу) дешнийн билгалонаш; цхьанаораман дешнаш а, синонимаш а довзар; дешнашкахь орам къастор (аттачу дешнашкахь); чаккхе, дешан хийцалуш долу дакъа санна.  Цхьанаораман дешнаш а, цхьана дешан кепаш а. Орам, дешхьалхе, суффикс – дешан маьӀне дакъош. -р, - хо, -ча суффиксашца долу дешнаш. Хьастаран-жимдаран суффиксашца дешнаш кхоллар (цӀа-цӀелиг, кема-кемалг,..). | Дешаран диалог: «Муха къастало дешнийн гергарло?»  «Орам», «цхьнаораман дешнаш» бохучу кхетамашца болх: Ӏамат тӀехь йалийнчу бакъонийн анализ.  Ша бен болх: дешнийн билгалбинчу гуламехь билгалбаьккхинчу орамца дешнаш каро.  Шимма цхьаьна бен болх: гергара дешнаш харжар (лахар).  (Текстехь) Гергара дешнаш лахаран Ӏалашонца текстан анализ.  Тобанашкахь болх: билгалбинчу могӀарехь совнаха дош карорна (гучудаккхарна) лерина тӀедиллар кхочушдар (масала, гергарчу дешнийн тобанехь синоним).  Дешан кеп хийцайаларна тӀехь тергам.  Шен чулацамехь цхьана дешан кепаш йолчу текстаца болх бар: дешан кепаш лахар, дешан кепаш йустар, дешан (дешан хийцало дакъа) кепашкахь къаьсташ долу дакъа гучудаккхар  «Чаккхе» бохучу кхетамца болх: Ӏамат тӀехь йалийнчу бакъонан анализ.  Практикин болх: Ӏамат тӀехь йалийнчу кепаца дош хийцар, цхьана дешан кепашкахь орам схьакарор а, билгалбаккхар а.  Шардар: деллачу дешнашкахь орам билгалбаккхар а.  Ша бен болх: цхьа орам болу дешнаш тобанашка дерзор.  Цхьанаораман дешнех а, дешнийн кепех а хьехархочун дийцар.  Суффиксийн а, дешхьалхенийн а меттигах а, маьӀнех а кхетор.  Тобанашкахь болх: билгалйинчу кепаца могӀа чекхбаккхар (- хо, -р, - ча суффиксийн гӀоьнца керла дешнаш кхоллар).  Цхьаьна бен болх: хьастаран-жимдаран суффиксашца долу дешнаш довзар. |  |
| 5. | **Морфологи**  **(26 сахьт)** | ЦӀердош: йукъара маьӀна, хаттарш, къамелехь пайдаэцар.  Долахь (фамили, цӀе, ден цӀе, дийнатийн цӀераш, меттигийн цӀераш, говзарийн, газетийн, журналийн цӀераш…) а, йукъара а цӀердешнаш. ЦӀердешнийн терахьашца хийцадалар. Цхьаллин терахьан а, дукхаллин терахьан а бен кеп йоцу цӀердешнаш. ЦӀердешнийн классаш. ЦӀердешнийн классийн гайтамаш. ЦӀердешан дожар. ЦӀердешан дожар билгалдаккхар. ЦӀердешнийн дожаршца а, терахьашца а хийцадалар. | Дешаран диалог «Муьлха къамелан дакъош девза вайна?»  Практикин болх: «Къамелан дакъош» таблица хӀоттор (цӀераш, маьӀна, хаттарш, масалш).  Суьрташца болх: диктант «Молчанка» (цхьаллин а, дукхаллин а терахьехь цӀердешнаш дӀайаздар).  ЦӀердешнийш классашца хийцадаларна тӀехь тергам, дина жамӀаш Ӏамат тӀехь балийнчу хаамца дустар.  Шимма цхьаьна бен болх: билгалдинчу цӀердешнийн классан гайтам билгалбаккхар.  Тобанашкахь болх: къастийнчу билгалонца (масала, класс йа терахь) цӀердешнаш тобанашкахь цхьаьнатохар.  Дожарш довзийтар: цӀераш, хаттарш.  Практикин болх: предложенешкахь цӀердешнийн дожар билгалдаккхар.  Ша бен болх: тайп-тайпанчу дожаршкахь долчу цӀердешнашца предложенеш хӀиттор. |  |
| Билгалдош: йукъара маьӀна, хаттарш (муха? хьенан? стенан? муханиг?), къамелехь пайдаэцар. Лаамаза а, лааме а билгалдешнаш. Билгалдешнийн классашца а, терахьашца а, дожаршца а хийцадалар. | Лаамаза а, лааме а билгалдешнашна тӀехь тергам, бинчу тергаман жамӀаш кепе далор, шен жамӀаш Ӏамат тӀехь болчу хаамца дустар.  Шимма цхьаьна бен болх: къастийнчу билгалонца (масала, лааме йа лаамаза) билгалдешнаш тобанашкахь цхьаьнатохар.  Тобанашкахь болх: билгалдешнаш дожаршца легор.  Дешаран диалог: «Дерриг билгалдешнаш хийцалой-те классашца а, терахьашца а?».  Шардар: делла билгалдешнаш классашца а, терахьашца а хийцар. |  |
| ЦӀерметдош (йукъара кхетам). Йаххьийн цӀерметдешнаш а, къамелехь царах пайдаэцар а. Текстехь цхьана дешан ца оьшу йух-йуха далор дӀадаккхархьама, йаххьийн цӀерметдешнех пайдаэцар. | Текстехь цӀерметдешнийн гӀуллакхна тӀехь тергам.  Практикин болх: текстехь йух-йуха далийна цӀердешнаш догӀучу йаххьийн цӀерметдешнашца хийцарехула, текст нисйар.  Тобанашкахь болх: текстехь цӀерметдешнех пайдаэцар догӀуш хилар къастор, цӀерметдешнех пайдаэцардика нисцадаларехула долу къамелан гӀалаташ гучудахар. |  |
| Хандош: йукъара маьӀна, хаттарш, къамелехь пайдаэцар. Хандешан билгалза кеп. Хандешан карара, йахана, йогӀу хан. | Практикин болх: шеца хандешнаш хиларна текстана анализ йар.  Ловзаран кепехь шардар: «Совнаха дош караде (хандешан билгалзачу кепара дешнаш)».  Шимма цхьаьна бен болх: хандешнаш хенашца тобанашка дерзор.  Кхоллараллин болх: хандешан хан а хуьйцуш, текст хийцар. |  |
| ДештӀаьхье (карладаккхар). ДештӀаьхьенаш тӀе, чу, церан дешхьалхенех (тӀе-, чу-) къастар. | ДештӀаьхьенашца а, дешхьалхенашца а йолчу предложенешна тӀехь тергам. ДештӀаьхьенийн а, дешхьалхенийн къаьсташ йолчу башхаллех жамӀ дар, Ӏамат тӀехь балийнчу хаамца иза дустар.  Дешаран диалог: «Муьлхачу къамелан дакъошца доттагӀалла леладо дештӀаьхьено?»  Цхьаьна бен болх: предложенешкахь (атта меттигашкахь) дештӀаьхьенаш а, дешхьалхенаш а йовзар. |  |
|  |  | Ца, ма дакъалгаш а, церан маьӀна а. | Предложенешкахь ца, ма дакъалгашна тӀехь тергам, тергаман жамӀаш кепе далор. |  |
| 6. | **Синтаксис**  **(10 сахьт)** | Предложени. Дешнийн цхьаьнакхетар. МаьӀнийн (синтаксисан) хаттарийн гӀоьнца предложенехь дешнашна йукъара уьйр билгалйаккхар.  Предложенин коьрта меженаш: подлежащи, сказуеми. Предложенин коьртаза меженаш (тайпанашка а ца йоькуш). Йаьржина а, йаржаза а предложенеш.  Хуттург йоцчу а, а хуттургаца йолчу а предложенин цхьанатайпанчу меженашна тӀехь тергам. | Комментари йарехула тӀедиллар кхочушдар: предложенешкара, цхьанна тӀера вукхунна маьӀнийн хаттар хӀотто тарло, шишша дош схьайазде.  Предложенехь дешнийн уьйрах хьехархочун дийцар.  «Дешнийн цхьаьнакхетар» боху кхетам йукъабалор.  Ша бен болх: маьӀнийн хаттарийн гӀоьнца предложенешкарчу дешнашна йукъара уьйр къастор.  Аларан Ӏалашонехула а, эмоцин иэшарехула а предложенийн кепех долу хаарш карладахарна тӀехьажийна йолу дешаран диалог.  Дифференциаци йарехула тӀедиллар: предложенешна классификаци йархьама билгало къастор.  Шардар: текстехь йеллачу характеристикашца йогӀу предложенеш карор.  Тобанашкахь болх: предложенеш а, церан характеристикаш (аларан Ӏалашо, эмоцин иэшар) а цхьаьнайалор.  Ша бен болх: текстера дийцаран, хаттаран, тӀедожоран предложенеш схьайазйар.  Шимма цхьаьна бен болх: предложенийн классификаци кхочушйар. Йукъахь предложенин коьрта меженаш билгалйахаран алгоритм хӀоттор.Подлежащеш а, сказуемеш а карорехула шардарш.Хуттург а йолчу а, хуттург йоцчу а цхьаьнатайпанарчу меженашца йолчу предложенешна тӀехь тергам.  Текстехь цхьанатайпанчу меженашца йолу предложенеш карорна, комментари йарехула тӀедиллар кхочушдар.  Шимма цхьаьна бен болх: предложенин цхьанатайпанчу меженийн могӀа чекхбаккхар.  Кхоллараллин тӀедиллар: цхьанатайпанчу меженашца йолу предложенеш хӀиттор.  Предложенешна тӀехь тергам: «йаьржина», «йаржаза предложенеш» кхетамаш йукъабалор. |  |
| 7. | **Орфографи а, пунктуаци а**  **(21 сахьт)** | Орфографин син иралла нийсайаздаран гӀалат дан тарлун меттигах кхетар санна; ша хӀоттийна а, билгалйаьхна а тексташ талларехь таллам а, ша шена таллам а (карладаккхар а, нийсайаздаран керлачу коьчалехь пайдаэцар а).  Нийсайаздаран (орфографин) дошамах дешан нийсайаздар къастош (нисдеш) пайдаэцар.  Нийсайаздаран бакъонаш а, царах пайдаэцар а: долахь цӀерашкахь (фамилеш, цӀераш, дайн цӀераш, дийнатийн цӀераш, меттигийн цӀераш, говзарийн, журналийн, газетийн… цӀераш) а, йукъарчу цӀерашкахь я, яь, ю, юь, е элпийн нийсайаздар (карладаккхар а, тӀечӀагдар а); йеха а, йоца а иэ, уо дифтонгийн нийсайазйар; чаккхенгахь -г, -к элпаш долчу цӀердешнашкахь а йа и элп йаздар; дешан чаккхенгахь шала мукъаза элпаш йаздар (дитт, мотт, балл…); нохчийн меттан шатайпа мукъаза элпаш нийсайаздар (ккх, ккъ, чкӀ,..); дешан чаккхенгахь н элп йаздар; дештӀаьхьенаш йаххьийн цӀерметдешнашца къаьстина йазйар; дакъалгаш ца, ма хандешнашца къаьстина йаздар; й, ъ, ь элпашца долу дешнаш сехьадахар; шала мукъазчу элпашца (лл, тт, сс…) долу дешнаш сехьадахар; шалхачу шала мукъазчу элпашца (ккх, ткъ, чкъ…) долу дешнаш сехьадахар; цӀердешнийн дукхаллин терахьан чаккхе; дештӀаьхьенийн нийсайазйар; *ца, ма,*дакъалгашца дешхьалхенийн цхьаьна а, къаьстина а йазйар. | Дешаран диалог: «Нийсайаздаран хьесап кхочушдарехь шен дарийн план муха хӀотто йеза?», диалоган жамӀехь Ӏамийна бакъонаш талларехь дарийн хьал-тӀаьхьалла карлайаккхар.  ХӀокху классехь Ӏамочу нийсайаздаран бакъонех пайдаэцаран алгоритмийн моделаш хӀиттор, хӀиттийнчу алгоритмех пайдаэцар.  Тобанашкахь болх: дешнаш Ӏамийнчу бакъонашца (масала, чаккхенгахь -г, -к долу цӀердешнаш) тобанашкахь цхьаьнатохар.  Шимма цхьаьна бен болх: нийсайаздаран гӀалатан (масала, нохчийн меттан шала шалха элпаш йаздар (*ккх, ккъ, цкъ.)*) тайпане хьаьжжина, дешнаш тобанашкахь цхьаьнатохар.  Текстана, билгалйинчу бакъонца догӀу дешнаш чулацамехь хиларна, комментари а йеш, анализ йар.  Билгалйолчу бакъонна долу дешнаш йукъа а далош, предложенийн моделаш хӀиттор.  Таллам кхиорна шардар: нийсайаздаран гӀалаташ карор.  Нийсайаздаран хьесап кхочушдаран шен жамӀан мах хадор, тексташ схьайазйарехь а, олуш дӀайазйарехь а гӀалаташ иэшорхьама, хьехархочун гӀоьнца шен дараш нисдар (корректировка).  Проектан тӀедиллар: халачу дешнийн (йаздар ма-аьлла дагахь ца лаьттачеран а, дӀайазйарехь даим а шеконаш кхоллалучеран а,) шен дошам хӀоттор. Нийсайазйаран коьчал тӀечӀагӀйан шардарш харжарехь, шен таронийн мах хадор харжа хьал кхоллар.  Кхин тӀе хааман хьостанех пайдаэцар оьшу проблемни хьал: нийсайаздаран дошамца дешнийн йаздар нисдар (цу йукъахь электронни носитель тӀехь йерш).  Проектан тӀедиллар: билгалйинчу бакъонашна максимале барамехь дешнаш йукъа а далош, шен тексташ кхоллар.  Проектан тӀедиллар: билгалйинчу бакъонна шен дешнийн диктанташ хӀиттор. |  |
| 8. | **Къамел кхиор**  **(16 сахьт)** | Къамелан этикетан норманаш: барта а, йозанан а кхайкхар, дехар дар, бехк цабиллар дехар, баркалла алар, духатохар, и.д.кх. Дешаран а, Ӏер-дахаран а тӀекеренан хьелашкахь къамелан этикетан норманаш а, нийсааларан (орфоэпин) норманаш а ларйар. Диалогехь а, дискуссехь а шена хетарг кепе дало, тӀечӀагӀдан; барт бан а, цхьаьна гӀуллакхдарехь йукъарчу сацамна тӀетан а; шимма цхьаьна, тобанашца болх кхочушбеш, дарашна тӀехь таллам (контроль) бан (барта уьйр йан) гӀо ден къамелан гӀирсаш.  Нохчийн мотт ца хуучу нахаца тӀекере лелоран хьелашкахь къамелан этикетан башхаллаш.  Текстан план. Текстан план хӀоттор, йеллачу планаца текст йазйар. Йаххьийн цӀерметдешнийн, синонимийн, хуттургийн гӀоьнца текстехь предложенийн уьйр. Текстехь коьрта дешнаш.  Текстийн тайпанаш (дийцар, суртхӀоттор, ойлайар) къастор (билгалдахар) а, билгалйинчу кепан шен тексташ кхоллар а.  Кехатан, дӀакхайкхоран (объявленин) жанр.  Массара цхьаьна йа ша хӀоттийнчу планаца текст схьайийцар.  Талламан, довзийтаран йешар. | Дешаран диалог: «Муха къаьста текстан тема а, текстан коьрта ойла а? Муха къасто йеза текстан тема? Текстан коьрта ойла муха къасто йеза?».  Йеллачу текстийн тема а, коьрта ойла а къасторехь комментари йарехула тӀедиллар кхочушдар.  Дифференциаци йарехула тӀедиллар: текстан тема а, коьрта ойла а къасторехь гӀалаташ карор.  Практикин болх: предложенийн къепе талхийнчу текстийн анализ а, нисйар (корректировка) а.  Практикин болх: текстехь маьӀнийн йукъахдитарш карор.  Цхьаьна текстан план хӀоттор.  Шимма цхьаьна бен болх: билгалйинчу текстан план хӀоттор.  Тайп-тайпанчу тайпанан (дийцар, суртхӀоттор, ойлайар) цхьана темина йолчу кхаа текстана тӀехь тергам, текстийн хӀора тайпанан башхаллех жамӀийн кепаш йалор. Кхочушбинчу тергаман жамӀаш «Текстийн кхо тайпа» цӀе йолу таблица хӀотторехь цхьаьнадалор, таблицехь гойту тексташ йустаран хӀара параметраш: «Текст кхолларан Ӏалашо», «Текст хӀотторан башхаллаш», «Меттан гӀирсийн башхаллаш».  Тобанашкахь болх: хӀора билгалдинчу хьолаца уггар догӀу текстан тайпа харжар («Текстийн кхо тайпа» цӀе йолчу таблицина тӀе а тевжаш).  Кхоллараллин тӀедиллар: тайп-тайпанчу тайпанийн барта а, йозанан кепахь а тексташ (суртхӀоттор, ойлайар, дийцар) хӀиттор (кхоллар).  Практикин болх: хӀоттийнчу коммуникативни хьесапе хьаьжжина, къамелан алар хӀоттор.  ТӀекере кхочушйечу хенахь шен къамелан культурин (оьздангаллин) ша шен мах хадор.  Кхоллараллин белхаш: къамелан этикетан норманех пайда а оьцуш,шайца кхайкхар, дехар дар, бехк цабиллар дехар, баркалла алар, духатохар долу йаккхий йоцу барта а, йозанан а тексташ кхоллар.  Къамелан тренинг: тобанан белхан, бинчу тергаман, кхочушбинчу мини-талламан, проектан тӀедилларан жамӀех доккху доцу къамел дар кечдар. |  |
| **Резерв (дийнна дешаран шарна) – 15 сахьт** | | | |  | |

**4 класс (102 сахь)**

|  |  |  |  |  |
| --- | --- | --- | --- | --- |
| **№**  **п/п** | **Дакъа** | **Чулацам** | **Ӏамор вовшахтохаран некъаш а, кепаш а. Дешархойн гӀуллакхдаран характеристика** | **ЭОР** |
| 1. | **Нохчийн маттах болу хаамаш**  **(1 сахьт[[3]](#footnote-3),**  **курсан массо декъехь дӀахьо Ӏамор)** | Нохчийн мотт Нохчийн Республикин пачхьалкхан мотт санна.  Мотт бовзаран тайп-тайпана некъаш: тергам, анализ, лингвистикин эксперимент, мини-таллам, проект. | Ӏаморан диалог: «ХӀора халкъана шен мотт ларбар мехала (ладаме) хӀунда ду?  2007 шеран 25 апрелан N 16-РЗ йолу «Нохчийн Республикин меттанийн хьокъехь» Нохчийн Республикин законан (06.03.2020 ш. N 13-РЗ ред.) статьяш йукъарчу хьолехь йешар:  «2 статья. Нохчийн Республикин пачхьалкхан меттанаш  «1.Нохчийн Республикин пачхьалкхан меттанаш ду оьрсийн а, нохчийн а меттанаш. Нохчийн а, оьрсийн а меттанийн пачхьалкхан статус хиларо Нохчийн Республикехь дехаш долчу Россин Федерацин кхечу къаьмнийн шайн мотт кхиорехь а, цунах пайдаэцарехь а йолу бакъонашца иэшайо».  *(«1. Государственными языками Чеченской Республики являются русский и чеченский языки. Статус чеченского и русского языков как государственных не ущемляет права других народов Российской Федерации, проживающих в Чеченской Республике, в использовании и развитии своих языков»).*  Хьехархочун «Нохчийн мотт Нохчийн Республикин пачхьалкхан мотт санна» темина дийцар­-кхетор.  Россин меттанийн шортенан тайп-тайпаналех а, хӀора халкъан дахарехь ненан меттан маьӀнах а ойланаш кепе йалор кхочушден Ӏаморан диалог.  Лингвистикин мини-талламан, проектан тӀедилларан, мотт Ӏаморан методех санна, пайдаэца таро хилар дийцаре дар.  Ӏаморан диалог «Муха харжа деза мини-таллам, проектан тӀедиллар кхочушдарехь хааман хьоста?».  «Текст», «Фонетика, графика, орфоэпи», и.д.кх. дакъошкахь, шаьш кхочушдарехь текстан, графикин, озан хаамна, дешаран хьесапца догӀуш, анализ йан хаар кхиадо практикин белхаш.  Курсан массо дакъошкахь, йалийнчу кепашна тӀе а тевжаш, цхьаьна ден а, ша ден а проектан тӀедахкарш кхочушдар. | https://neb-chr.ru/read/cat/yazykoznanie |
| 2. | **Фонетика, графика, орфоэпи**  **(2 сахьт, курсан массо декъехь дӀахьо Ӏамор)** | Йеллачу параметрашца дашехь а, дашехь доцуш а аьзнийн характеристика, дустар, классификаци йар. Дешан аьзнийн-элпийн таллам.  Къамел даран (говорение) а, йешаран а процессехь нийса интонаци (иэшар). Аьзнийн, аьзнийн цхьаьнакхетарийн аларан норманаш; дешнашкахь, хӀинцалерчу нохчийн литературни меттан норманашца йогӀу, йохалла (Ӏаматехь Ӏамочу дешнийн кӀеззиг масалшна тӀехь). | Йешначу текстан чулацамах кхетар.  Ӏаморан диалог « Муьлхачу билгалонашца аьзнийн характеристика йан хаьа вайна?».  Шимма цхьаьна болх бар: йеллачу билгалонашца аьзнийн барта характеристика кхочушйар.  Аьзнийн-элпийн талламна йеллачу алгоритмана цхьаьна анализ кхочушйар.  Практикин болх: деллачу дешнийн аьзнийн-элпийн таллам дӀабахьар. |  |
| 3. | **Лексика**  **(3 сахьт)** | Къамелехь синонимех, антонимех, омонимех пайдаэцарна тӀехь тергам.  Къамелехь дешнийн чӀагӀделлачу цхьаьнакхетарех (фразеологизмех) пайдаэцарна тӀехь тергам (довзийтар). | Ӏаморан диалог «Стенна оьшу дешнаш?» Комментареш а йеш, тӀедиллар кхочушдар: текстан предложенера йукъахдитар долчохь хӀотто синонимийн могӀарера догӀу дош харжар, шен харжамах кхетор.  Тобанашкахь болх: дидактикин текстаца болх, предложенешкахь дешнаш догӀуш хиларан анализ, дешан харжам дика ца нисбелла меттигаш карор, карийна гӀалаташ нисдар (уггар нийса синоним харжар).  Суьрташца болх: суьрташ шайца догӀучу фразеологизмашца цхьаьнадалор.  Шимма цхьаьна бен болх: фразеологизмаш а, церан маьӀнаш а цхьаьнадалор.  Тобанашкахь болх: тексташкахь фразеологизмаш лахар.  Кхоллараллин тӀедиллар: фразеологизман хӀоттамна йукъа догӀучу дешнийн маьӀнех ма-дарра кхетаран буха тӀехь забарийн шайн суьрташ кхоллар (дахкар). |  |
| 4. | **Дешан хӀоттам(морфемика)**  **(3 сахьт)** | Хийцалучу дешнийн хӀоттам, морфемаш атта къасталучу дешнашкахь орамаш, дешхьалхенаш, суффиксаш, чаккхенаш билгалйахар (Ӏамийнарг карладаккхар).  Дешан лард. Чолхе дешнаш (довзийтар). | Ӏаморан диалог: «Дешан муьлха дакъош девза вайна?», диалог дӀайахарехь дешан дакъойх Ӏамийнарг карладоккху (маьӀна, къасторан некъ, билгалдаккхаран некъ).  Дешан лард йовзийтар, «дешан лард» кхетам йукъабалор.  Цхьаьна гӀуллакхдар: дешан хӀоттамца таллам баран алгоритм хӀоттор.  Шардар: хӀоттийнчу алгоритмаца дешан хӀоттамца таллам бар дӀадахьар.  Шимма цхьаьна бен болх: дешан хӀоттамна бинчу талламехь гӀалаташ лахар.  Вовше таллам а беш, хӀораммо ша кхочушбен болх: далийнчу дешнийн лард къастор.  Ӏаморан диалог: «Муьлхачу дешнех ала мегар ду чолхе дешнаш?».  «Чолхе дешнаш» кхетам йукъабалор.  Цхьаьна бен болх: далийнчу дешнашна йукъахь чолхе дешнаш карор. |  |
| 5. | **Морфологи**  **(16 сахьт)** | Коьрта а, гӀуллакхан а къамелан дакъош (йуьхьанцара довзийтар).  ЦӀердош. ЦӀердешнийн легар. 1, 2, 3, 4­чу легарийн цӀердешнаш. Долахь цӀердешнийн легар (цӀераш, фамилеш). | «Къамелан дакъош» таблицица болх, таблицин чулацаман анализ.  Тобанашкахь болх: дешнаш тобанашкахь цхьаьнатоха бух карор (къастор) (тобанашка дерзорхьама тайп-тайпанчу билгалонех пайдаэца мега, масала: къамелан дакъошца; цӀердешнашна - классашца, терахьашца, легаршца, хандешнашна - хаттаршца, хенашца).  Практикин болх: цӀердешнийн грамматикин билгалонаш къастор.  Шардар: дешнаш а, церан грамматикин характеристикаш а цхьаьнайалор.  Работа в парах: цӀердешнаш тайп-тайпанчу баххашца тобанашка дерзор.  Шардар: текстехь билгалйинчу грамматикин характеристикашца цӀердешнаш карор.  Дифференцированни тӀедиллар: цӀердешнийн могӀарехь совнах цӀердош карор – тобанехь кхечу дешнийн йолу грамматикин билгалонех муьлхха а цхьаъ йоцу цӀердош.  Практикин болх: билгалдешнийн грамматикин билгалонаш къастор.  Комментареш а йеш, билгалдешан кеп цӀердешан кепаца цхьаьнайалоран тӀедиллар кхочушдар.  Тобанашкахь болх: дидактикин текстан анализ, текстехь лааме а, лаамаза а билгалдешнаш карор.  Практикин болх: хандешан грамматикин билгалонаш къастор.  Комментарешца тӀедиллар кхочушдар: хандешнаш а, церан грамматикин характеристикаш цхьаьнайалор.  Тобанашкахь болх: хандешнаш тобанашкахь цхьаьнатохар (хенашца а, билгалзачу кепаца).  ТӀедиллар цхьаьна кхочушдар: текстехь хандешнаш хиларехула анализ.  Куцдешнашна тӀехь тергам: маьӀна билгалдар.  Практикин болх: цӀердешнийн, билгалдешнийн, хандешнийн грамматикин билгалонаш къастор.  Дифференцированни тӀедиллар: цӀердешнийн, билгалдешнийн, хандешнийн грамматикин билгалонаш къасторехь гӀалаташ лахар.  Практикин болх: кхетам (легар, хандешан билгалза кеп, терахь, и. д. кх.) шен йоццучу характеристикаца цхьаьнабалор. |  |
| Билгалдош. Лаамаза а, лааме а билгалдешнаш. Билгалдешнийн легар.1,2-чу легаран билгалдешнаш. Легалуш доцу билгалдешнаш (хьенан? стенан? хаттаршна жоп лун билгалдешнаш). |  |
| Терахьдош. Масаллин а, рогӀаллин а терахьдешнаш. |
| ЦӀерметдош. Йаххьийн цӀерметдешнаш (карладаккхар). Цхьаллин а, дукхаллин а терахьан йаххьийн цӀерметдешнийн дожаршца хийцадалар. |
| Хандош. Хандешан билгалза кеп. Хандешнийн карара, йахана, йогӀу хан. Хандешнаш хенашца хийцадалар. |
| Куцдош (йукъара кхетам). МаьӀна, хаттарш, къамелехь пайдаэцар. |
| ДештӀаьхье.  Хуттург. Цхьалхе а, чолхе а предложенешкахь хуттургаш.  Дакъалгаш *ца, ма,* церан маьӀна. |  |
| 6. | **Синтаксис**  **(5 сахьт)** | Дош а, дешнийн цхьаьнакхетар а, предложени а, церан тераллех а, башхаллех а кхетар; аларан Ӏалашоне хьаьжжина, предложенийн тайпанаш (дийцаран, хаттаран, тӀедожоран); синхаамийн иэшаре (айдаран а, айдаран йоцу а) хьаьжжина, предложенийн тайпанаш; йаьржина а, йаржаза а (Ӏамийнарг карладаккхар).  Цхьалхечу предложенин синтаксически таллам.  Цхьанатайпанчу меженашца йолу предложенеш: хуттургаш йоцу а, хуттургашца йолу а. Цхьанатайпанчу меженашца йолчу предложенешкахь дагардаран интонаци (иэшар).  Цхьалхе, чолхе предложени (йовзийтар).  предложение (ознакомление). | Предложени, дешнийн цхьаьнакхетар, дош дустарца а, церан тераллин а, башхаллин а баххаш далорца а, дӀахьош йолу Ӏаморан диалог.  Тобанашкахь болх: аларан Ӏалашоне а, эмоциниэшаре а хьаьжжина предложенийн классификаци.  Цхьалхечу предложенин синтаксически таллам.  Цхьалхе а, чолхе а предложенийн башхаллашна тӀехь тергам.  Шардар: къаьсттинчу билгалонца предложенеш тобанашка йерзор.  Цхьаьна гӀуллакхдар: дешнийн цхьаьнакхетарш а, предложенеш а хӀиттор.  Практикин болх: Ӏамийна кхетамаш (предложенин цхьанатайпанара меженаш, чолхе предложени) масалшца цхьаьнабалор. |  |
| **7.** | **Орфографи а, пунктуаци а**  **(14 сахьт)** | Орфографин син иралла нийсайаздаран гӀалат дан тарлун меттигах кхетар санна; ша хӀоттийна а, схьакховдийна а тексташ талларехь таллам а, ша шена таллам а (карладаккхар а, нийсайаздаран керлачу коьчалехь пайдаэцар а).  Нийсайаздаран (орфографин) дошамах, дешан нийсайаздар къастош (нисдеш), пайдаэцар.  Нийсайаздаран бакъонаш а, царах пайдаэцар а: дешхьалхенийн цхьаьна а, къаьстина а йазйар; хуттургаш йоцуш а, хуттургашца а цхьаьнатоьхначу предложенешкахь сацаран хьаьркаш.  Шина цхьалхечу предложенех лаьттачу чолхечу предложенехь сацаран хьаьркаш (тергам). | ХӀокху классехь Ӏамочу нийсайаздаран бакъонех пайдаэцаран алгоритмийн моделаш хӀиттор, хӀиттийнчу алгоритмех пайдаэцар.  Текстана, билгалйинчу бакъонца догӀу дешнаш чулацамехь хиларна, комментари а йеш, анализ йар.  Таллам кхиорна шардар: дидактикин текстаца болх беш, дешнийн йаздар нийсайаздаран (орфографин) норманашца догӀуш хилар къастор, нийсайаздаран (орфографин) гӀалаташ карор.  Тобанашкахь болх: дешнашкахь гӀалаташ карор а, гӀалат динчу меттахь дилла деза элп харжарх кхетор а.  Шимма цхьаьна бен болх: пайдаоьцучу бакъонийн тайпанца дешнаш тобанашкахь цхьаьнатохар.  Тобанашкахь болх: йаздар Ӏамийнчу бакъонашца кхето таро йолу дешнаш тобанашкахь цхьаьнатохар.  Нийсайаздаран (орфографин) хьесап кхочушдаран шен жамӀан мах хадор, тексташ схьайазйарехь а, олуш дӀайазйарехь а гӀалаташиэшорхьама хьехархочун гӀоьнца шен дараш нисдар (корректировать дар).  Проектан тӀедиллар: халачу дешнийн шен дошам хӀоттор (йаздар ма-аьлла дагахь ца лаьттачу, йиллина шеконаш кхоллалучу, и.д.кх. дешнийн).  Шен таронийн мах хадоран хьал кхоллар: нийсайазйаран коьчал тӀечӀагӀйан шардарш харжар.  Кхин тӀе хааман хьостанех пайдаэцар оьшу проблемни хьал: нийсайаздаран дошамца дешнийн йаздар нисдар (цу йукъахь электронни носитель тӀехь йерш).  Проектан тӀедиллар: билгалйинчу бакъонашна максимале барамехь дешнаш йукъа а далош, шен тексташ кхоллар.  Проектан тӀедиллар: билгалйинчу бакъонна шен дешнийн диктанташ хӀиттор.  Дешнийн дӀайаздаран нийса хилар ша таллар, нийса ца йаздина дешнаш карор а, шен гӀалаташ нисдар а.  Йаздар нийса хиларан бух абалорехь, нийсайаздаран коьчал тӀехь бинчу тергаман жамӀ дарехь барта алар. |  |
| **8.** | **Къамел кхиор**  **(12 сахьт)** | Барта а, йозанан а тӀекеренан хьелаш (кехат, декъалваран открытка, дӀакхайкхор (объявлени), и.д.кх.); диалог; монолог; текстан цӀарехь текстан тема йа коьрта ойла гайтар.  Йозанан къамелан нийса хилар, хьал долуш хилар, исбаьхьалла а тидаме а оьцуш, тексташ (йелларш а, шен а) нисйар.  Схьайийцар, дӀайазйар (текстан барта а, йозанан кепахь а ма-йарра схьайийцар, текстан барта хоржуш схьайийцар).  Сочинени йозанан белхан тайпа санна.  Талламан, йовзийтаран йешар. Текстехь гучу кепехь балийна хаам лахар. Текстехь болчу хааман буха тӀехь цхьалхечу жамӀийн кепаш йалор. Текстехь болчу хааман интерпретаци а, жамӀдар а. | Тобанашкахь болх: текстана анализ йар, Ӏалашонца а, тӀекеренан хьелашца а меттан гӀирсийнхаржар нийсачу буха тӀехь хилар.  Шимма цхьаьна бен болх: текстан анализ а, цуьнан чулацамехь маьӀнин гӀалаташ карор а.  Кхоллараллин тӀедахкарш: тайп-тайпанчу тайпанийн барта а, йозанан кепахь а тексташ (суртхӀоттор, ойлайар, дийцар) кхоллар.  Практикин болх: билгалдинчу хьолаца йогӀу жанр харжар а, кехат, декъалваран открытка, дӀайаздарш (записки) йаздар а.  Кхоллараллин тӀедиллар: цхьана темина тайп-тайпанчу тайпанийн тексташ хӀиттор (суртхӀоттор, дийцар, ойлайар).  Практикин болх: йешначу книгина отзыв (хетарг) йазйар.  Тобанашкахь болх: маьӀнийн гӀалаташ долу текст нисйар (корректировать йар).  ТӀедиллар цхьаьна кхочушдар: критерешца текстийн анализ: нийса, хьал долуш хилар, къаьсташ хилар (исбаьхьалла).  80 дашал сов барам боцу тексташ нийса схьайазйан.  Ӏамийна нийсайаздаран бакъонаш тидаме а оьцуш, 75 дашал сов барам боцу тексташ олуш дӀайазйан.  Изложенешна а, сочиненешна а тӀехь болх беш шен дарийн анализ, шен дараш йалийнчу алгоритмашца дустар.  Ӏаморан хьесап кхочушдар нийсахиларан ша шен мах хадор: шен текст йуьхьанцарчу текстаца (изложенешкахь) а, билгалйинчутемица (сочиненешкахь) а йустар.  Практикин тӀедиллар: Ӏаморан-практикин хьесап кхочушдархьама хаам схьаэцаран хьоста харжар (дошаман, справочникан билггал цхьа тайпа).  Кхоллараллин тӀедиллар: гуш-хезаш гӀеххьа (кӀеззиг) къамел дарна кечам. |  |
| **Резерв (дийнна дешаран шарна) – 12 сахьт** | | | |  | |

1. Выделенное количество учебных часов на изучение разделов носит рекомендательный характер и может быть скорректировано для обеспечения возможности реализации дифференциации содержания с учётом уровня готовности первоклассников [↑](#footnote-ref-1)
2. Выделенное количество учебных часов на изучение разделов носит рекомендательный характер и может быть скорректировано с учётом резервных уроков (10 ч.) для обеспечения возможности реализации дифференциации процесса обучения и расширения содержания с учётом образовательных потребностей и интересов обучающихся. [↑](#footnote-ref-2)
3. Выделенное количество учебных часов на изучение разделов носит рекомендательный характер и может быть скорректировано с учётом резервных уроков (12 ч.) для обеспечения возможности реализации дифференциации процесса обучения и расширения содержания с учётом образовательных потребностей и интересов обучающихся. [↑](#footnote-ref-3)